qundao/data-zh-poetry huggingface dataset:
郡集虎渡亭宾主十人·其二
作者：孔平仲
朝代：宋
体裁：五言排律

欲结朱轮日，相期已及旬。木图横画栋，玉德集谈宾。济济多周伯，诜诜倍舜臣。身调宰夫膳，目视属车尘。闻一才将埒，能千智亦均。可知前世陋，作者欠三人。
郡集虎渡亭宾主十人·其五
作者：孔平仲
朝代：宋
体裁：五言排律

长亭接双堠，良月届初旬。修义推贤守，同心会众宾。公卿正当位，舆隶迭相臣。庇荫楼层势，追随骥步尘。束薪恩不薄，瑴玉价仍均。共取封侯贵，持旌将万人。
郡集虎渡亭宾主十人·其四
作者：孔平仲
朝代：宋

盛比芳林会，欢非洛汭旬。国城推帅长，龟数集朋宾。益一参卿列，增三补谏臣。天泉开象纬，日煇散光尘。束帛蒙恩厚，玈弓校力均。论言虽幼学，柳恽实兼人。
郡集虎渡亭宾主十人·其四
作者：孔平仲
朝代：宋

盛比芳林会，欢非洛汭旬。
国城推帅长，龟数集朋宾。
益一参卿列，增三补谏臣。
天泉开象纬，日辉散光尘。
束帛蒙恩厚，玈弓校力均。
论言虽幼学，柳恽实兼人。
郡集虎渡亭賓主十人·其一
作者：孔平仲
朝代：宋

築館當陽月，驅車及上旬。
盈分勸美酒，排旨聚佳賓。
闕里推高第，姬朝倚亂臣。
全醫參老手，駑駕望清塵。
佛地前緣舊，堯曦普照均。
瀛洲何足羨，天日坐中人。
郡集虎渡亭賓主十人·其三
作者：孔平仲
朝代：宋

璜臺成百日，斗酒宴茲旬。
文雅昇平客，風流結綺賓。
橈椎皆敏手，諫俎必名臣。
御史歸清望，黄門掃俗塵。
專門知業廣，就傅亦年均。
忠信推吾邑，疇非善行人。
郡集虎渡亭賓主十人·其二
作者：孔平仲
朝代：宋

欲結朱輪日，相期已及旬。
木圖橫畫棟，玉德集談賓。
濟濟多周伯，詵詵倍舜臣。
身調宰夫膳，目視屬車塵。
聞一才將埒，能千智亦均。
可知前世陋，作者欠三人。
郡集虎渡亭賓主十人·其五
作者：孔平仲
朝代：宋

長亭接雙堠，良月屆初旬。
修義推賢守，同心會衆賓。
公卿正當位，輿隸迭相臣。
庇蔭樓層勢，追隨驥步塵。
束薪恩不薄，瑴玉價仍均。
共取封侯貴，持旌將萬人。
郡集虎渡亭賓主十人·其四
作者：孔平仲
朝代：宋

盛比芳林會，歡非洛汭旬。
國城推帥長，龜數集朋賓。
益一參卿列，增三補諫臣。
天泉開象緯，日煇散光塵。
束帛蒙恩厚，玈弓校力均。
論言雖幼學，柳惲實兼人。
郭公
作者：孔平仲
朝代：宋
体裁：五言绝句

枉渚潮初落，平冈日又西。芦丛深处泊，惟有郭公啼。
郭公
作者：孔平仲
朝代：宋

枉渚潮初落，平岡日又西。
蘆叢深處泊，惟有郭公啼。
酂阳观棋
作者：孔平仲
朝代：宋

系马酂阳岸，湍波怒奔霆。却坐南轩上，旷若耳目清。两翁方围棋，玉石相分争。初味若恬淡，锋交渐纵横。攻南意窥北，翻复乃人情。计虑临危出，或从死中生。勇者喜见色，怯者噤无声。谁云一枰小，斗智亦已精。昔有烂柯者，弃俗游峥嵘。彼实方外人，岁月固可轻。我今则异此，久为世网婴。一官犹坎轲，三径尚未耕。妻子寄异县，飘飘望东京。寸晷尤可惜，客子当念程。饮水上马去，两翁任输赢。
酇阳观棋
作者：孔平仲
朝代：宋

繫马酇阳岸，湍波怒奔霆。
却坐南轩上，旷若耳目清。
两翁方围棋，玉石相分争。
初味若恬淡，锋交渐纵横。
攻南意窥北，翻復乃人情。
计虑临危出，或从死中生。
勇者喜见色，怯者噤无声。
谁云一枰小，斗智亦已精。
昔有烂柯者，弃俗游峥嵘。
彼实方外人，岁月固可轻。
我今则异此，久为世网婴。
一官犹坎轲，三径尚未耕。
妻子寄异县，飘飘望东京。
寸晷尤可惜，客子当念程。
饮水上马去，两翁任输赢。
酇陽觀棋
作者：孔平仲
朝代：宋

繫馬酇陽岸，湍波怒奔霆。
却坐南軒上，曠若耳目清。
兩翁方圍棋，玉石相分爭。
初味若恬淡，鋒交漸縱橫。
攻南意窺北，翻復乃人情。
計慮臨危出，或從死中生。
勇者喜見色，怯者噤無聲。
誰云一枰小，鬭智亦已精。
昔有爛柯者，棄俗游崢嶸。
彼實方外人，歲月固可輕。
我今則異此，久爲世網嬰。
一官猶坎軻，三徑尚未耕。
妻子寄異縣，飄飄望東京。
寸晷尤可惜，客子當念程。
飲水上馬去，兩翁任輸贏。
酒帘
作者：孔平仲
朝代：宋

百尺風外帘，常時懸高閣。
若誇酒味美，聊勸行人酌。
但澆愁腸寬，奚畏守犬惡。
客心方摇旌，逢此慰寂寞。
酒帘
作者：孔平仲
朝代：宋

百尺风外帘，常时悬高阁。
若夸酒味美，聊劝行人酌。
但浇愁肠宽，奚畏守犬恶。
客心方摇旌，逢此慰寂寞。
酒帘
作者：孔平仲
朝代：宋

百尺风外帘，常时悬高阁。若誇酒味美，聊劝行人酌。但浇愁肠宽，奚畏守犬恶。客心方摇旌，逢此慰寂寞。
酬惠詩
作者：孔平仲
朝代：宋

屢得真珠玉，天葩蘭麝香。
書燈心最苦，坐石膽應凉。
松桂枝柯老，蛟龍骨骼長。
急追無及已，請附子餘光。
酬惠诗
作者：孔平仲
朝代：宋

屡得真珠玉，天葩兰麝香。
书灯心最苦，坐石胆应凉。
松桂枝柯老，蛟龙骨骼长。
急追无及已，请附子余光。
酬惠诗
作者：孔平仲
朝代：宋

屡得真珠玉，天葩兰麝香。书灯心最苦，坐石胆应凉。松桂枝柯老，蛟龙骨骼长。急追无及已，请附子馀光。
酬聂察推
作者：孔平仲
朝代：宋
体裁：七言律诗

昔年随宦在筠阳，总角频趋数仞墙。绿水近经王俭府，锦衣今见买臣乡。能谈旧事情何厚，忽枉新诗味更长。闾里优游正多暇，幸君时访读书堂。
酬聶察推
作者：孔平仲
朝代：宋

昔年隨宦在筠陽，總角頻趨數仞牆。
綠水近經王儉府，錦衣今見買臣鄉。
能談舊事情何厚，忽枉新詩味更長。
閭里優游正多暇，幸君時訪讀書堂。
里伏驛
作者：孔平仲
朝代：宋

去家一日已思家，浩渺歸期未有涯。
滿眼春風最多恨，無言似笑小桃花。
里伏驿
作者：孔平仲
朝代：宋
体裁：七言绝句

去家一日已思家，浩渺归期未有涯。满眼春风最多恨，无言似笑小桃花。
重到山寺
作者：孔平仲
朝代：宋

人迹少到此，山扉長悄然。
空庭但噪雀，古木自生烟。
鼠拱頹牆穴，蝸交腐棟涎。
登臨未窮覽，斜影促歸鞭。
重到山寺
作者：孔平仲
朝代：宋
体裁：五言律诗

人迹少到此，山扉长悄然。空庭但噪雀，古木自生烟。鼠拱颓墙穴，蜗交腐栋涎。登临未穷览，斜影促归鞭。
金陵觀雨
作者：孔平仲
朝代：宋

丞相初下車，憂勤到南畝。
旱乾爲祈禱，甘雨輒盈缶。
氣從鍾山發，浪入秦淮吼。
奔騰與擺蹙，執熱復何有。
我時在舟中，清爽浮戶牖。
垢衣得浣濯，快意一搔首。
深宵對明月，滅燭坐更久。
昨日見投龍，于今慰枯朽。
至誠必有答，况乃調元手。
金陵观雨
作者：孔平仲
朝代：宋

丞相初下车，忧勤到南亩。旱乾为祈祷，甘雨辄盈缶。气从钟山发，浪入秦淮吼。奔腾与摆蹙，执热复何有。我时在舟中，清爽浮户牖。垢衣得浣濯，快意一搔首。深宵对明月，灭烛坐更久。昨日见投龙，于今慰枯朽。至诚必有答，况乃调元手。
金陵观雨
作者：孔平仲
朝代：宋

丞相初下车，忧勤到南亩。
旱干为祈祷，甘雨辄盈缶。
气从钟山发，浪入秦淮吼。
奔腾与摆蹙，执热復何有。
我时在舟中，清爽浮户牖。
垢衣得浣濯，快意一搔首。
深宵对明月，灭烛坐更久。
昨日见投龙，于今慰枯朽。
至诚必有答，况乃调元手。
銀河詠
作者：孔平仲
朝代：宋

江湖有客臥孤城，每見銀河眼亦明。
萬里長風吹不斷，一番微雨洗尤清。
星辰白石參差亂，雲氣飛梁倏忽生。
牛女東西波浪隔，夜寒天闊不勝情。
鑄錢行
作者：孔平仲
朝代：宋

三更趨役抵昏休，寒呻暑吟神鬼愁。
從來鼓鑄知多少，銅沙疊就城南道。
錢成水運入京師，朝輸暮給苦不支。
海內如今半爲盜，農持斗粟却空歸。
银河咏
作者：孔平仲
朝代：宋
体裁：七言律诗

江湖有客卧孤城，每见银河眼亦明。万里长风吹不断，一番微雨洗尤清。星辰白石参差乱，云气飞梁倏忽生。牛女东西波浪隔，夜寒天阔不胜情。
铸钱行
作者：孔平仲
朝代：宋

三更趋役抵昏休，寒呻暑吟神鬼愁。从来鼓铸知多少，铜沙叠就城南道。钱成水运入京师，朝输暮给苦不支。海内如今半为盗，农持斗粟却空归。
铸钱行
作者：孔平仲
朝代：宋

三更趋役抵昏休，寒呻暑吟神鬼愁。
从来鼓铸知多少，铜沙迭就城南道。
钱成水运入京师，朝输暮给苦不支。
海内如今半为盗，农持斗粟却空归。
長蘆詠蝗
作者：孔平仲
朝代：宋

飛蝗乎，飛蝗乎，誰使汝爲飛蝗，而如此之孽也。
一氣所生乃自然，百蟲之中何爲者。
若歲大旱汝則多，人雖畏之可奈何。
來時漫不見首尾，往往蔽日連數里。
河南却集河北岸，東村西村鬧如螘。
捕逐百千才十一，入地如錐又生子。
山林所過爲一空，萬口颯颯如雨風。
稻粱黍稷復何有，田疇已盡腹未充。
農夫去歲望得雪，千耦輩作乘春發。
耕耘喜及苗已長，與汝何冤乃遭齧。
忍見深冬瘦如腊，徵賦繁興蓄積缺。
我有薄田在江州，五歲之中三不收。
流災得無及彼土，搏手安敢期高秋。
陰陽調和非我事，凍餒逼迫同民憂。
有生所往隨有累，不及飲啄波中鷗。
长芦咏蝗
作者：孔平仲
朝代：宋

飞蝗乎，飞蝗乎，谁使汝为飞蝗，而如此之孽也。一气所生乃自然，百虫之中何为者。若岁大旱汝则多，人虽畏之可奈何。来时漫不见首尾，往往蔽日连数里。河南却集河北岸，东村西村闹如蚁。捕逐百千才十一，入地如锥又生子。山林所过为一空，万口飒飒如雨风。稻粱黍稷复何有，田畴已尽腹未充。农夫去岁望得雪，千耦辈作乘春发。耕耘喜及苗已长，与汝何冤乃遭齧。忍见深冬瘦如腊，徵赋繁兴蓄积缺。我有薄田在江州，五岁之中三不收。流灾得无及彼土，搏手安敢期高秋。阴阳调和非我事，冻馁逼迫同民忧。有生所往随有累，不及饮啄波中鸥。
长芦咏蝗
作者：孔平仲
朝代：宋

飞蝗乎，飞蝗乎，谁使汝为飞蝗，而如此之孽也。
一气所生乃自然，百虫之中何为者。
若岁大旱汝则多，人虽畏之可奈何。
来时漫不见首尾，往往蔽日连数里。
河南却集河北岸，东村西村闹如螘。
捕逐百千才十一，入地如锥又生子。
山林所过为一空，万口飒飒如雨风。
稻粱黍稷復何有，田畴已尽腹未充。
农夫去岁望得雪，千耦辈作乘春发。
耕耘喜及苗已长，与汝何冤乃遭啮。
忍见深冬瘦如腊，征赋繁兴蓄积缺。
我有薄田在江州，五岁之中三不收。
流灾得无及彼土，搏手安敢期高秋。
阴阳调和非我事，冻馁逼迫同民忧。
有生所往随有累，不及饮啄波中鸥。
闻登莱大雪
作者：孔平仲
朝代：宋
体裁：七言绝句

闻说登莱雪一尺，此中晴色更无云。安得北风从海上，满天吹过玉纷纷。
闻砧作
作者：孔平仲
朝代：宋

见蚕成茧能几日，缯帛输官千万疋。丁丁砧杵相和鸣，半夜霜风入秋律。一年寒事从今始，四序流光如羽疾。昨朝尚喜迎凉坐，闭户羃窗嫌不密。人生天地随气转，此身犹复非吾物。痴儿干世孰自量，欲与造化争飘忽。功名富贵固有时，进退屈信何可必。匏羹菽饭幸粗饱，何用操瓢向人乞。
闻砧作
作者：孔平仲
朝代：宋

见蚕成茧能几日，缯帛输官千万疋。
丁丁砧杵相和鸣，半夜霜风入秋律。
一年寒事从今始，四序流光如羽疾。
昨朝尚喜迎凉坐，闭户羃窗嫌不密。
人生天地随气转，此身犹復非吾物。
痴儿干世孰自量，欲与造化争飘忽。
功名富贵固有时，进退屈信何可必。
匏羹菽饭幸粗饱，何用操瓢向人乞。
阴山七骑
作者：孔平仲
朝代：宋

青毡作帽黑药靴，进退飒飒生风沙。胡歌胡舞胡两跪，问胡何为乃至此。象胡之人假为之，朱颜的皪秀两眉。手操弓矢仰视天，如见飞雁驰平川。主称此乐直万钱，坐客竞饮黄金船。世人见识无百年，追欢收快贵目前。当时披发祭于野，自非辛有谁知者。
阴山七骑
作者：孔平仲
朝代：宋

青毡作帽黑药靴，进退飒飒生风沙。
胡歌胡舞胡两跪，问胡何为乃至此。
象胡之人假为之，朱颜的皪秀两眉。
手操弓矢仰视天，如见飞雁驰平川。
主称此乐直万钱，坐客竞饮黄金船。
世人见识无百年，追欢收快贵目前。
当时披髮祭于野，自非辛有谁知者。
阻風呈經父
作者：孔平仲
朝代：宋

風響翻空若疾雷，舟行值此頗淹回。
坐看鷗鶩浮波去，近見蛟龍带雨來。
春色未還江上柳，雪香誰寄嶺頭梅。
欲收美景陪清唱，恨乏當時子建才。
阻风呈经父
作者：孔平仲
朝代：宋
体裁：七言律诗

风响翻空若疾雷，舟行值此颇淹回。坐看鸥鹜浮波去，近见蛟龙带雨来。春色未还江上柳，雪香谁寄岭头梅。欲收美景陪清唱，恨乏当时子建才。
陈宗圣县丞往登州问有所干以此託之
作者：孔平仲
朝代：宋
体裁：七言律诗

北望登州匹马驰，驼裘孤扇任风吹。才闻使者方相委，事属公家不敢辞。聚落萧条宿山县，波涛浩荡瞰天池。烦君一上蓬莱阁，归说扶桑日出时。
陰山七騎
作者：孔平仲
朝代：宋

青氈作帽黑藥靴，進退颯颯生風沙。
胡歌胡舞胡兩跪，問胡何爲乃至此。
象胡之人假爲之，朱顔的皪秀兩眉。
手操弓矢仰視天，如見飛雁馳平川。
主稱此樂直萬錢，坐客競飲黄金船。
世人見識無百年，追歡收快貴目前。
當時披髮祭于野，自非辛有誰知者。
陳宗聖縣丞往登州問有所幹以此託之
作者：孔平仲
朝代：宋

北望登州匹馬馳，駝裘孤扇任風吹。
才聞使者方相委，事屬公家不敢辭。
聚落蕭條宿山縣，波濤浩蕩瞰天池。
煩君一上蓬萊閣，歸說扶桑日出時。
陶侃
作者：孔平仲
朝代：宋

梭作龍飛應自喜，指將針决欲何求。
頼君乍覺登天夢，不爾王敦一輩流。
陶侃
作者：孔平仲
朝代：宋

梭作龙飞应自喜，指将针决欲何求。赖君乍觉登天梦，不尔王敦一辈流。
陶侃
作者：孔平仲
朝代：宋

梭作龙飞应自喜，指将针决欲何求。
頼君乍觉登天梦，不尔王敦一辈流。
陶寺丞挽詩
作者：孔平仲
朝代：宋

清德如彭澤，高名繼隠居。
弦歌非我志，泉石愛吾廬。
世事冥心外，門風積慶餘。
魚軒偕鶴髮，歸葬引雙車。
陶寺丞挽诗
作者：孔平仲
朝代：宋

清德如彭泽，高名继隐居。弦歌非我志，泉石爱吾庐。世事冥心外，门风积庆馀。鱼轩偕鹤发，归葬引双车。
陶寺丞挽诗
作者：孔平仲
朝代：宋

清德如彭泽，高名继隠居。
弦歌非我志，泉石爱吾庐。
世事冥心外，门风积庆余。
鱼轩偕鹤髮，归葬引双车。
随倅入京师答同列赠别
作者：孔平仲
朝代：宋
体裁：七言绝句

挥鞭西指凤凰城，疏野之心无所营。预约牡丹花下酒，归时节物近清明。
隨倅入京師答同列贈別
作者：孔平仲
朝代：宋

揮鞭西指鳳凰城，疏野之心無所營。
預約牡丹花下酒，歸時節物近清明。
集于昌齡之舍
作者：孔平仲
朝代：宋

一醉昏昏萬不知，黄昏促席夜深歸。
明朝惟見家人說，昨夜歸時雪滿衣。
集于昌齡之舍
作者：孔平仲
朝代：宋

初筵悄無語，良久歡且發。
就爐自溫杯，覺此飲量闊。
既觀舞袖垂，又聽歌聲闋。
醉心漸紛紜，醉眼成恍惚。
勿輕栢直狗，所負尚可悅。
當年入績事，今日逼華髮。
愈令坐客心，感嘆惜時節。
夜長更恐曉，起挽青天月。
集于昌龄之舍
作者：孔平仲
朝代：宋
体裁：七言绝句

一醉昏昏万不知，黄昏促席夜深归。明朝惟见家人说，昨夜归时雪满衣。
集于昌龄之舍
作者：孔平仲
朝代：宋

初筵悄无语，良久欢且发。就炉自温杯，觉此饮量阔。既观舞袖垂，又听歌声阕。醉心渐纷纭，醉眼成恍惚。勿轻柏直狗，所负尚可悦。当年入绩事，今日逼华发。愈令坐客心，感叹惜时节。夜长更恐晓，起挽青天月。
集于昌龄之舍
作者：孔平仲
朝代：宋

初筵悄无语，良久欢且发。
就炉自温杯，觉此饮量阔。
既观舞袖垂，又听歌声阕。
醉心渐纷纭，醉眼成恍惚。
勿轻栢直狗，所负尚可悦。
当年入绩事，今日逼华髮。
愈令坐客心，感嘆惜时节。
夜长更恐晓，起挽青天月。
集文选句赠别
作者：孔平仲
朝代：宋
体裁：古风

离别在须臾，置酒宴所欢。借问此何时，萋萋春草繁。江蓠生幽渚，山樱发欲然。游丝映空转，红药当阶翻。飞鸟绕树翔，哀猿响南蛮。相与数子游，行迈越长川。相去日已远，光景不可攀。举目增永慕，叙意于濡翰。
集文選句贈別
作者：孔平仲
朝代：宋

離別在須臾，置酒宴所歡。
借問此何時，萋萋春草繁。
江蘺生幽渚，山櫻發欲然。
游絲映空轉，紅藥當階翻。
飛鳥繞樹翔，哀猿響南蠻。
相與數子游，行邁越長川。
相去日已遠，光景不可攀。
舉目增永慕，敘意於濡翰。
雍丘驛作
作者：孔平仲
朝代：宋

京塵漠漠稍侵衣，秣馬雍丘日未西。
驛舍蕭然無與語，遠牆閒覓故人題。
雍丘驿作
作者：孔平仲
朝代：宋
体裁：七言绝句

京尘漠漠稍侵衣，秣马雍丘日未西。驿舍萧然无与语，远墙閒觅故人题。
雙門
作者：孔平仲
朝代：宋

崔嵬城闕倚雲端，萬里天風襟袖間。
更有清凉無限意，坐看飛雨出南山。
雙頭牡丹
作者：孔平仲
朝代：宋

牡丹意態已無窮，况是連房鬭淺紅。
曉色競開雙萼上，春光分占一枝中。
娥英窈窕臨湘浦，姊妹輕盈倚漢宮。
只爲多嬌便相妬，芳心相隔不相同。
雞冠
作者：孔平仲
朝代：宋

我初種雞冠，其小乃毫芒。
曾未得幾時，忽已過我長。
根株既猥大，枝葉亦開張。
吐花凌朝曦，生意殊未央。
陰風自西來，慘淡驅清霜。
一夜忽變故，葉萎花已黄。
當此繁盛時，爲爾賞壺觴。
及今乃腐草，好玩安可常。
呼童盡剪拔，昔恐踐踏傷。
庭除稍曠闊，耳目加清凉。
竹枝久蒙蔽，迥立獨蒼蒼。
雞冠花
作者：孔平仲
朝代：宋

萌芽澆灌已成叢，一一深紅間淺紅。
偏近黄昏顔色好，分明秋景畫圖中。
離合轉韵寄常父
作者：孔平仲
朝代：宋

舒州寄官舍，舍在潜峰下。
密邇豫章城，山川無十程。
音書常絡繹，日日通消息。
况復多唱酬，兄塤弟竽笛。
秋風鳴竹林，火退避新金。
悵望南來雁，長年空此心。
雨中
作者：孔平仲
朝代：宋

江南梅已熟，塞北杏初黄。
颯颯連朝雨，蕭蕭滿眼凉。
海山陰不斷，節物意何長。
坐想蕭灘景，烟波對渺茫。
雨中
作者：孔平仲
朝代：宋
体裁：五言律诗

江南梅已熟，塞北杏初黄。飒飒连朝雨，萧萧满眼凉。海山阴不断，节物意何长。坐想萧滩景，烟波对渺茫。
雨中戏梦锡
作者：孔平仲
朝代：宋
体裁：七言绝句

云横金岭迷驱辙，水溢沂河卷断梁。预祝愁霖贯秋序，留君行色到重阳。
雨中戲夢錫
作者：孔平仲
朝代：宋

雲橫金嶺迷驅轍，水溢沂河卷斷梁。
預祝愁霖貫秋序，留君行色到重陽。
雪意遽解
作者：孔平仲
朝代：宋
体裁：七言绝句

向晚黄云天为低，卷帘注目雪花飞。谁知夜半阴晴别，皎皎庭前寒月辉。
雪意遽解
作者：孔平仲
朝代：宋

向晚黄雲天爲低，卷簾注目雪花飛。
誰知夜半陰晴別，皎皎庭前寒月輝。
雲
作者：孔平仲
朝代：宋

白雲高潔倚愁空，本謂無心與我同。
奈何一夕陽風發，吹到巫山十二峰。
霁夜
作者：孔平仲
朝代：宋

寂历帘栊深夜明，睡回清梦戍墙铃。狂风送雨已何处，淡月笼云犹未醒。早有秋声随堕叶，独将凉意伴流萤。明朝准拟南轩望，洗出庐山万丈青。
霁夜
作者：孔平仲
朝代：宋

寂历帘栊深夜明，睡回清梦戍墙铃。
狂风送雨已何处？淡月笼云犹未醒。
早有秋声随堕叶，独将凉意伴流萤。
明朝准拟南轩望，洗出庐山万丈青。
霁夜
作者：孔平仲
朝代：宋

寂历帘栊深夜明，睡迴清梦戍墙铃。
狂风送雨已何处，淡月笼云犹未醒。
早有秋声随堕叶，独将凉意伴流萤。
明朝准拟南轩望，洗出庐山万丈青。
霽夜
作者：孔平仲
朝代：宋

寂歷簾櫳深夜明，睡迴清夢戍牆鈴。
狂風送雨已何處，淡月籠雲猶未醒。
早有秋聲隨墮葉，獨將凉意伴流螢。
明朝準擬南軒望，洗出廬山萬丈青。
靈壁東
作者：孔平仲
朝代：宋

明珠大貝玉玲瓏，美人營營出深宮。
清矑一盼失英雄，羽觴行酒樂未終。
胡陵殺氣迴飛鴻，投杯擲筯自挽弓。
麾兵大戰靈壁東，血流爭波入海紅。
何爲羈孤鐵馬中，搗沙折木天北風。
突圍而出追失蹤，四五年間蛇作龍。
青州作
作者：孔平仲
朝代：宋
体裁：古风

京东地平夷，自古四战国。九州此居三，山海在封域。北趋京洛近，南卷江淮直。富饶足鱼盐，饱暖遍牟麦。英雄欲飞腾，假此为羽翼。隆准蹙秦亡，金蟆伺唐隙。方今不忧此，所重只西北。兵防最寡少，主帅失铨择。蒿莱蔽城隍，绣涩满戈戟。慢为盗之资，忽者祸所植。吾视士大夫，赳赳半雄特。歌谣尚慷慨，阔达本多匿。腹心宜先安，豫备乃长策。众方诵太平，我乃虞盗贼。虽言亦谁听，痛哭损肝膈。
青州作
作者：孔平仲
朝代：宋

京東地平夷，自古四戰國。
九州此居三，山海在封域。
北趨京洛近，南卷江淮直。
富饒足魚鹽，飽暖遍牟麥。
英雄欲飛騰，假此爲羽翼。
隆準蹙秦亡，金蟆伺唐隙。
方今不憂此，所重只西北。
兵防最寡少，主帥失銓擇。
蒿萊蔽城隍，繡澀滿戈戟。
慢爲盜之資，忽者禍所植。
吾視士大夫，赳赳半雄特。
歌謠尚慷慨，闊達本多匿。
腹心宜先安，豫備乃長策。
衆方誦太平，我乃虞盜賊。
雖言亦誰聽，痛哭損肝膈。
青州席上
作者：孔平仲
朝代：宋
体裁：七言律诗

笙歌相引入东园，二月青州花正繁。银幕四围香兽暖，绣茵十幅舞靴翻。游人见此心应乐，野客颓然思已烦。向晚凭栏得潇洒，狂风吹雨出云门。
青州席上
作者：孔平仲
朝代：宋

笙歌相引入東園，二月青州花正繁。
銀幕四圍香獸暖，繡茵十幅舞靴翻。
游人見此心應樂，野客頹然思已煩。
向晚凭欄得瀟灑，狂風吹雨出雲門。
韓大夫城
作者：孔平仲
朝代：宋

大夫今安在，唯有廢城存。
流水抱沙曲，依依楊柳村。
居者五六家，荆榛深閉門。
青青麥隴直，藹藹桑枝繁。
牛羊任所適，僮稚更不喧。
啼鳥靜逾遠，落花風自翻。
昔稱老農賤，吾意野人尊。
謀身莽無定，太息視乾坤。
韩大夫城
作者：孔平仲
朝代：宋

大夫今安在，唯有废城存。流水抱沙曲，依依杨柳村。居者五六家，荆榛深闭门。青青麦陇直，蔼蔼桑枝繁。牛羊任所适，僮稚更不喧。啼鸟静逾远，落花风自翻。昔称老农贱，吾意野人尊。谋身莽无定，太息视乾坤。
韩大夫城
作者：孔平仲
朝代：宋

大夫今安在，唯有废城存。
流水抱沙曲，依依杨柳村。
居者五六家，荆榛深闭门。
青青麦陇直，蔼蔼桑枝繁。
牛羊任所适，僮稚更不喧。
啼鸟静逾远，落花风自翻。
昔称老农贱，吾意野人尊。
谋身莽无定，太息视干坤。
題夏大初丈高居
作者：孔平仲
朝代：宋

入門已可愛，庭戶復清陰。
更有池臺邃，相連花木深。
山川供隠几，風月伴抽簪。
七十鬚渾黑，知公但養心。
題女媧山女媧廟·其一
作者：孔平仲
朝代：宋

攬轡金房道，崎嶇難具陳。
浮嵐長作雨，冷氣不知春。
少見寬平野，多逢腋腫民。
欲知來處遠，巫峽是西鄰。
題女媧山女媧廟·其二
作者：孔平仲
朝代：宋

突兀隘空虛，他山總不如。
君看路傍石，盡是補天餘。
題姑孰臺
作者：孔平仲
朝代：宋

青山便是玄暉宅，采石相傳李白墳。
誰使浪仙來此住，姓名輝映少知聞。
題清斯堂
作者：孔平仲
朝代：宋

河流與淮接，於此一堂成。
水色已可愛，主人心更清。
魚潜晚日靜，柳落秋空明。
本自無塵土，何須歌濯纓。
題清溪圖
作者：孔平仲
朝代：宋

清溪之水清無泥，鳬飛雁下太平池。
昔人嘗比翠綃舞，安得卷之必自隨。
畫師摹寫多巧思，只用烏田數張紙。
戲拈禿筆掃成圖，濃淡邅迴真得意。
江磯釣浦遠更深，昔時行處皆可尋。
張公好雅心不俗，眉山先生爲楚吟。
公今奉使庾嶺南，峽中喬林與天參。
白雲摇曳入船戶，清猿呼嘯窺江潭。
天霾不開地多熱，佛桑山丹赤如血。
此時一展清溪圖，洒若胸中貯冰雪。
南方不可以久留，祝公歸來此中州。
枕白石兮漱清流，蘆聲戰雨曷若颺風之拔木，漁烟凝晚曷若海霧之橫秋。
我已卜居在九江，九華廬阜鬰相望。
千里思公如咫尺，扁舟棹月到池陽。
題織錦璇璣圖·其一
作者：孔平仲
朝代：宋

紅窗小泣低聲怨，永夕春寒斗帳空。
中酒落花飛絮亂，曉鶑啼破夢匆匆。
題織錦璇璣圖·其三
作者：孔平仲
朝代：宋

同誰更倚閒窗繡，落日紅扉小院深。
東復西流分水嶺，恨兼愁續斷弦琴。
題織錦璇璣圖·其二
作者：孔平仲
朝代：宋

晞草露如郎行薄，亂花風似客情多。
歸鴻見處彈珠淚，語燕聞時斂翠蛾。
題織錦璇璣圖·其五
作者：孔平仲
朝代：宋

前堂畫燭殘凝淚，半夜清香舊惹衾。
烟鎖竹枝寒宿鳥，水沉天色霽橫參。
題織錦璇璣圖·其四
作者：孔平仲
朝代：宋

腸斷寫愁縈字字，錦紋傳意寄君看。
床空照月殘燈冷，黄葉霜前秋信寒。
題老杜集
作者：孔平仲
朝代：宋

七月鴟鴞乃至此，語言閎大復瑰奇。
直侔造物并包體，不作諸家細碎詩。
吏部徒能歎光燄，翰林何敢望藩籬。
讀罷還看有餘味，令人心服是吾師。
題贛州嘉濟廟祈雨感應
作者：孔平仲
朝代：宋

江東禱雨真靈跡，香火未收簷溜滴。
城中到此夜五更，渡口歸時水三尺。
高田流滿入低田，萬耦齊耕破曉烟。
但願吾民得飽飯，年年歲歲是豐年。
题夏大初丈高居
作者：孔平仲
朝代：宋

入门已可爱，庭户复清阴。更有池台邃，相连花木深。山川供隐几，风月伴抽簪。七十须浑黑，知公但养心。
题夏大初丈高居
作者：孔平仲
朝代：宋

入门已可爱，庭户復清阴。
更有池台邃，相连花木深。
山川供隠几，风月伴抽簪。
七十鬚浑黑，知公但养心。
题女娲山女娲庙·其一
作者：孔平仲
朝代：宋
体裁：五言律诗

揽辔金房道，崎岖难具陈。浮岚长作雨，冷气不知春。少见宽平野，多逢腋肿民。欲知来处远，巫峡是西邻。
题女娲山女娲庙·其二
作者：孔平仲
朝代：宋

突兀隘空虚，他山总不如。
君看路傍石，尽是补天余。
题姑孰台
作者：孔平仲
朝代：宋
体裁：七言绝句

青山便是玄晖宅，采石相传李白坟。谁使浪仙来此住，姓名辉映少知闻。
题清斯堂
作者：孔平仲
朝代：宋
体裁：五言律诗

河流与淮接，于此一堂成。水色已可爱，主人心更清。鱼潜晚日静，柳落秋空明。本自无尘土，何须歌濯缨。
题清溪图
作者：孔平仲
朝代：宋

清溪之水清无泥，凫飞雁下太平池。昔人尝比翠绡舞，安得卷之必自随。画师摹写多巧思，只用乌田数张纸。戏拈秃笔扫成图，浓淡邅回真得意。江矶钓浦远更深，昔时行处皆可寻。张公好雅心不俗，眉山先生为楚吟。公今奉使庾岭南，峡中乔林与天参。白云摇曳入船户，清猿呼啸窥江潭。天霾不开地多热，佛桑山丹赤如血。此时一展清溪图，洒若胸中贮冰雪。南方不可以久留，祝公归来此中州。枕白石兮漱清流，芦声战雨曷若飏风之拔木，渔烟凝晚曷若海雾之横秋。我已卜居在九江，九华庐阜郁相望。千里思公如咫尺，扁舟棹月到池阳。
题清溪图
作者：孔平仲
朝代：宋

清溪之水清无泥，鳬飞雁下太平池。
昔人尝比翠绡舞，安得卷之必自随。
画师摹写多巧思，只用乌田数张纸。
戏拈秃笔扫成图，浓淡邅迴真得意。
江矶钓浦远更深，昔时行处皆可寻。
张公好雅心不俗，眉山先生为楚吟。
公今奉使庾岭南，峡中乔林与天参。
白云摇曳入船户，清猿呼啸窥江潭。
天霾不开地多热，佛桑山丹赤如血。
此时一展清溪图，洒若胸中贮冰雪。
南方不可以久留，祝公归来此中州。
枕白石兮漱清流，芦声战雨曷若扬风之拔木，渔烟凝晚曷若海雾之横秋。
我已卜居在九江，九华庐阜鬰相望。
千里思公如咫尺，扁舟棹月到池阳。
题织锦璇玑图·其一
作者：孔平仲
朝代：宋

红窗小泣低声怨，永夕春寒斗帐空。
中酒落花飞絮乱，晓鶑啼破梦匆匆。
题织锦璇玑图·其三
作者：孔平仲
朝代：宋

同谁更倚閒窗绣，落日红扉小院深。
东復西流分水岭，恨兼愁续断弦琴。
题织锦璇玑图·其二
作者：孔平仲
朝代：宋
体裁：七言绝句

晞草露如郎行薄，乱花风似客情多。归鸿见处弹珠泪，语燕闻时敛翠蛾。
题织锦璇玑图·其二
作者：孔平仲
朝代：宋

晞草露如郎行薄，乱花风似客情多。归鸿见处弹珠泪，语燕闻时敛翠蛾。肠断写愁萦字字，锦纹传意寄君看。床空照月残灯冷，黄叶霜前秋信寒。前堂画烛残凝泪，半夜清香旧惹衾。烟锁竹枝寒宿鸟，水沉天色霁横参。
题织锦璇玑图·其五
作者：孔平仲
朝代：宋
体裁：七言绝句

前堂画烛残凝泪，半夜清香旧惹衾。烟锁竹枝寒宿鸟，水沉天色霁横参。
题织锦璇玑图·其四
作者：孔平仲
朝代：宋
体裁：七言绝句

肠断写愁萦字字，锦纹传意寄君看。床空照月残灯冷，黄叶霜前秋信寒。
题老杜集
作者：孔平仲
朝代：宋

七月鸱鸮乃至此，语言闳大复瑰奇。直侔造物并包体，不作诸家细碎诗。吏部徒能叹光燄，翰林何敢望藩篱。读罢还看有馀味，令人心服是吾师。
题老杜集
作者：孔平仲
朝代：宋

七月鸱鸮乃至此，语言闳大復瑰奇。
直侔造物并包体，不作诸家细碎诗。
吏部徒能叹光燄，翰林何敢望藩篱。
读罢还看有余味，令人心服是吾师。
题赣州嘉济庙祈雨感应
作者：孔平仲
朝代：宋
体裁：古风

江东祷雨真灵迹，香火未收檐溜滴。城中到此夜五更，渡口归时水三尺。高田流满入低田，万耦齐耕破晓烟。但愿吾民得饱饭，年年岁岁是丰年。
風人一絕
作者：孔平仲
朝代：宋

須煩玉手自操刀，便趁槐芽作冷淘。
剩潑葱油抹羊肉，不嫌瀟洒愛蕭騷。
風雨有秋色率然成小詩呈道濟長官
作者：孔平仲
朝代：宋

學館人歸靜若山，久陰梅濕上衣冠。
酣酣雨意牽愁遠，颯颯秋聲吹夢寒。
竹笋解包堆屋角，蓼花抽穗出牆端。
此時最憶吳江上，千頃烟波一釣竿。
风人一绝
作者：孔平仲
朝代：宋
体裁：七言绝句

须烦玉手自操刀，便趁槐芽作冷淘。剩泼葱油抹羊肉，不嫌潇洒爱萧骚。
风雨有秋色率然成小诗呈道济长官
作者：孔平仲
朝代：宋
体裁：七言律诗

学馆人归静若山，久阴梅湿上衣冠。酣酣雨意牵愁远，飒飒秋声吹梦寒。竹笋解包堆屋角，蓼花抽穗出墙端。此时最忆吴江上，千顷烟波一钓竿。
食冰
作者：孔平仲
朝代：宋

又見頒冰出，曾看白雪收。
清輝分積玉，爽氣忽高秋。
盡室雖同享，吾親獨異州。
淮南地卑濕，安得代蘭羞。
食冰
作者：孔平仲
朝代：宋
体裁：五言律诗

又见颁冰出，曾看白雪收。清辉分积玉，爽气忽高秋。尽室虽同享，吾亲独异州。淮南地卑湿，安得代兰羞。
食桃
作者：孔平仲
朝代：宋

剪彼十围木，架此百尺梁。十围不加大，百尺不加长。胡为被锦绣，空尔饰文章。根断肤已剥，至朽不复昌。食桃弃其核，下与粪坏藏。雨露之所濡，发生乃微芒。回首枝干大，冉冉出我墙。开花又结子，意态何煌煌。
食桃
作者：孔平仲
朝代：宋

剪彼十围木，架此百尺梁。
十围不加大，百尺不加长。
胡为被锦绣，空尔饰文章。
根断肤已剥，至朽不復昌。
食桃弃其核，下与粪坏藏。
雨露之所濡，发生乃微芒。
回首枝干大，冉冉出我墙。
开花又结子，意态何煌煌。
食桃
作者：孔平仲
朝代：宋

剪彼十圍木，架此百尺梁。
十圍不加大，百尺不加長。
胡爲被錦綉，空爾飾文章。
根斷膚已剝，至朽不復昌。
食桃棄其核，下與糞壞藏。
雨露之所濡，發生乃微芒。
回首枝幹大，冉冉出我牆。
開花又結子，意態何煌煌。
食梨
作者：孔平仲
朝代：宋

东方早寒雪霜挚，新梨十月已满市。削成黄蜡圆且长，味甘骨冷体有香。芳尊命友先众果，百十磊砢升君堂。赠君玉壶层冰之皎洁，副以金茎皓露之清凉。奈何拨火取煨栗，梨虽至美或不尝。颦眉三咽手摩腹，谓此发病为第一，夺之儿口饧止哭。君不记南方无此物，五更酒渴唤水时，思此千里莫致之。及今乃以多见贱，南方橘柚东方梨。
食梨
作者：孔平仲
朝代：宋

东方早寒雪霜挚，新梨十月已满市。
削成黄蜡圆且长，味甘骨冷体有香。
芳尊命友先众果，百十磊砢升君堂。
赠君玉壶层冰之皎洁，副以金茎皓露之清凉。
奈何拨火取煨栗，梨虽至美或不尝。
颦眉三嚥手摩腹，谓此发病为第一，夺之儿口饧止哭。
君不记南方无此物，五更酒渴唤水时，思此千里莫致之。
及今乃以多见贱，南方橘柚东方梨。
食梨
作者：孔平仲
朝代：宋

東方早寒雪霜摯，新梨十月已滿市。
削成黄蠟圓且長，味甘骨冷體有香。
芳尊命友先衆果，百十磊砢升君堂。
贈君玉壺層冰之皎潔，副以金莖皓露之清凉。
奈何撥火取煨栗，梨雖至美或不嘗。
顰眉三嚥手摩腹，謂此發病爲第一，奪之兒口餳止哭。
君不記南方無此物，五更酒渴喚水時，思此千里莫致之。
及今乃以多見賤，南方橘柚東方梨。
食鰒
作者：孔平仲
朝代：宋

風流東武鰒，三月已看花。
及冬稍稍盛，來自滄海涯。
味腴半附石，體潔不藏沙。
被之以火光，何幸掛齒牙。
一舉連十頭，不復錄魚蝦。
海物類多毒，惟汝性則佳。
清水洗病眸，七九爲等差。
况今咀其肉，課效想更加。
劉邕最可怪，辛苦剝瘡痂。
食鳆
作者：孔平仲
朝代：宋

风流东武鳆，三月已看花。及冬稍稍盛，来自沧海涯。味腴半附石，体洁不藏沙。被之以火光，何幸挂齿牙。一举连十头，不复录鱼虾。海物类多毒，惟汝性则佳。清水洗病眸，七九为等差。况今咀其肉，课效想更加。刘邕最可怪，辛苦剥疮痂。
食鳆
作者：孔平仲
朝代：宋

风流东武鳆，三月已看花。
及冬稍稍盛，来自沧海涯。
味腴半附石，体洁不藏沙。
被之以火光，何幸挂齿牙。
一举连十头，不復录鱼虾。
海物类多毒，惟汝性则佳。
清水洗病眸，七九为等差。
况今咀其肉，课效想更加。
刘邕最可怪，辛苦剥疮痂。
飲夢錫官舍出文君西子小小畫真
作者：孔平仲
朝代：宋

西施蘇小卓文君，畫筆相傳窈窕真。
雖有金珠并粉黛，恨無笑語與精神。
一罇美酒留連客，千載芳魂著莫人。
醉眼恍然迷不覺，自慚心地尚埃塵。
養虎
作者：孔平仲
朝代：宋

西鄰養虎已被齧，東鄰養虎計何拙。
哺之既久爪牙强，定看一日難羈紲。
寄語東鄰宜早圖，野心變態在須臾。
壯士匣中有神劍，欲斬虎頭君許無。
餞夢錫於折柳亭醉中倚柱
作者：孔平仲
朝代：宋

折柳亭邊柳已衰，送行猶拗最高枝。
西風黄葉蕭蕭地，多少傷心爲別離。
饮梦锡官舍出文君西子小小画真
作者：孔平仲
朝代：宋

西施苏小卓文君，画笔相传窈窕真。虽有金珠并粉黛，恨无笑语与精神。一樽美酒留连客，千载芳魂著莫人。醉眼恍然迷不觉，自惭心地尚埃尘。
饮梦锡官舍出文君西子小小画真
作者：孔平仲
朝代：宋

西施苏小卓文君，画笔相传窈窕真。
虽有金珠并粉黛，恨无笑语与精神。
一罇美酒留连客，千载芳魂着莫人。
醉眼恍然迷不觉，自惭心地尚埃尘。
饯梦锡于折柳亭醉中倚柱
作者：孔平仲
朝代：宋
体裁：七言绝句

折柳亭边柳已衰，送行犹拗最高枝。西风黄叶萧萧地，多少伤心为别离。
馬上
作者：孔平仲
朝代：宋

秋山剝棗熟，野水漚麻香。
鳥倦投空木，蟬悲送夕陽。
去程猶未幾，歸興一何長。
應爲西齋睡，疏慵意不忘。
馬上口占
作者：孔平仲
朝代：宋

澗底泉初動，山頭雪尚深。
凍條桑破眼，燒地草抽心。
摇落殊非昔，芳菲想自今。
浮雲多意思，已解作春陰。
馬上小睡
作者：孔平仲
朝代：宋

夾路桃花眼自醉，昏昏不覺據鞍眠。
覺來已失初時景，流水青山忽滿前。
馬上詠落葉
作者：孔平仲
朝代：宋

蔌蔌林中葉，落勢殊未休。
念汝春夏間，芃芃一何稠。
朝烟坐蒼翠，暮雨借膏油。
及今乃委地，只以藉馬牛。
焚之揚其灰，或用糞田疇。
當記排空出，結陰彌道周。
物生固有數，時去安可留。
况汝易擺觸，性質本纖柔。
惟有松竹秀，獨當天地秋。
馬當夾阻風
作者：孔平仲
朝代：宋

蒿田荻野無人烟，我來日暮雙繫船。
半夜星斗垂欄干，銀河倒影摇清川。
人言神物當會合，鐵纜纏繞安如山。
五更洶洶有聲至，車騎蹴踏乾坤翻。
怒雷殷殷雨隨下，黑風三日不見天。
此中道路多險惡，正在馬當小孤之兩間。
三江五湖所鍾聚，直下無底旁無邊。
掀騰擺觸作意氣，更無拘束隨所便。
巨磯突若虎頭出，黄沙莽作車輪旋。
端居不動尚股栗，誰敢身試蛟龍淵。
自吾汎洛涉淮泗，間關淫滯今半年。
廬山蒼翠已在目，毋用急進干憂患。
不如宿留會澄霽，淹速有數非偶然。
篘中酒熟聊一醉，春夢酣酣牽晝眠。
马上
作者：孔平仲
朝代：宋
体裁：五言律诗

秋山剥枣熟，野水沤麻香。鸟倦投空木，蝉悲送夕阳。去程犹未几，归兴一何长。应为西斋睡，疏慵意不忘。
马上口占
作者：孔平仲
朝代：宋
体裁：五言律诗

涧底泉初动，山头雪尚深。冻条桑破眼，烧地草抽心。摇落殊非昔，芳菲想自今。浮云多意思，已解作春阴。
马上咏落叶
作者：孔平仲
朝代：宋
体裁：古风

蔌蔌林中叶，落势殊未休。念汝春夏间，芃芃一何稠。朝烟坐苍翠，暮雨借膏油。及今乃委地，只以藉马牛。焚之扬其灰，或用粪田畴。当记排空出，结阴弥道周。物生固有数，时去安可留。况汝易摆触，性质本纤柔。惟有松竹秀，独当天地秋。
马上小睡
作者：孔平仲
朝代：宋
体裁：七言绝句

夹路桃花眼自醉，昏昏不觉据鞍眠。觉来已失初时景，流水青山忽满前。
马当夹阻风
作者：孔平仲
朝代：宋

蒿田荻野无人烟，我来日暮双系船。半夜星斗垂栏干，银河倒影摇清川。人言神物当会合，铁缆缠绕安如山。五更汹汹有声至，车骑蹴踏乾坤翻。怒雷殷殷雨随下，黑风三日不见天。此中道路多险恶，正在马当小孤之两间。三江五湖所钟聚，直下无底旁无边。掀腾摆触作意气，更无拘束随所便。巨矶突若虎头出，黄沙莽作车轮旋。端居不动尚股栗，谁敢身试蛟龙渊。自吾汎洛涉淮泗，间关淫滞今半年。庐山苍翠已在目，毋用急进干忧患。不如宿留会澄霁，淹速有数非偶然。篘中酒熟聊一醉，春梦酣酣牵昼眠。
马当夹阻风
作者：孔平仲
朝代：宋

蒿田荻野无人烟，我来日暮双繫船。
半夜星斗垂栏干，银河倒影摇清川。
人言神物当会合，铁缆缠绕安如山。
五更汹汹有声至，车骑蹴踏干坤翻。
怒雷殷殷雨随下，黑风三日不见天。
此中道路多险恶，正在马当小孤之两间。
三江五湖所钟聚，直下无底旁无边。
掀腾摆触作意气，更无拘束随所便。
巨矶突若虎头出，黄沙莽作车轮旋。
端居不动尚股栗，谁敢身试蛟龙渊。
自吾泛洛涉淮泗，间关淫滞今半年。
庐山苍翠已在目，毋用急进干忧患。
不如宿留会澄霁，淹速有数非偶然。
篘中酒熟聊一醉，春梦酣酣牵昼眠。
鸡冠
作者：孔平仲
朝代：宋
体裁：古风

我初种鸡冠，其小乃毫芒。曾未得几时，忽已过我长。根株既猥大，枝叶亦开张。吐花凌朝曦，生意殊未央。阴风自西来，惨淡驱清霜。一夜忽变故，叶萎花已黄。当此繁盛时，为尔赏壶觞。及今乃腐草，好玩安可常。呼童尽剪拔，昔恐践踏伤。庭除稍旷阔，耳目加清凉。竹枝久蒙蔽，迥立独苍苍。
鸡冠花
作者：孔平仲
朝代：宋
体裁：七言绝句

萌芽浇灌已成丛，一一深红间浅红。偏近黄昏颜色好，分明秋景画图中。
黄道士求詩戲爲口號贈之
作者：孔平仲
朝代：宋

黄君有術吾將面，不似尋常問進身。
二頃良田數間屋，幾時得作一閒人。
黄道士求诗戏为口号赠之
作者：孔平仲
朝代：宋
体裁：七言绝句

黄君有术吾将面，不似寻常问进身。二顷良田数间屋，几时得作一閒人。
丁卯春雪呈同僚
作者：孔武仲
朝代：宋

經時無甘澤，帝爲元元憂。
新正得一雪，尚可期有秋。
狂風東北來，浩浩舉山丘。
飛霰爲先驅，繁英已綢繆。
堆深地欲蟄，舞急川争流。
沉沉西崦暮，落勢漫不收。
盡移白玉京，來爲帝王州。
癘鬼窘相泣，凄凉苦罷休。
旱魃亦失氣，耿耿空自囚。
從兹民其康，終歲飽麥麰。
端門盛佳氣，策府多英遊。
諒多贊時瑞，豈獨吟空愁。
金樽發清揚，思湧如雲浮。
請歌豐年占，以代擊壌謳。
丁卯春雪呈同僚
作者：孔武仲
朝代：宋

经时无甘泽，帝为元元忧。
新正得一雪，尚可期有秋。
狂风东北来，浩浩举山丘。
飞霰为先驱，繁英已绸缪。
堆深地欲蛰，舞急川争流。
沉沉西崦暮，落势漫不收。
尽移白玉京，来为帝王州。
疠鬼窘相泣，凄凉苦罢休。
旱魃亦失气，耿耿空自囚。
从兹民其康，终岁饱麦麰。
端门盛佳气，策府多英游。
谅多赞时瑞，岂独吟空愁。
金樽发清扬，思涌如云浮。
请歌丰年占，以代击壌讴。
丁卯春雪呈同僚
作者：孔武仲
朝代：宋

经时无甘泽，帝为元元忧。新正得一雪，尚可期有秋。狂风东北来，浩浩举山丘。飞霰为先驱，繁英已绸缪。堆深地欲蛰，舞急川争流。沉沉西崦暮，落势漫不收。尽移白玉京，来为帝王州。疠鬼窘相泣，凄凉苦罢休。旱魃亦失气，耿耿空自囚。从兹民其康，终岁饱麦麰。端门盛佳气，策府多英游。谅多赞时瑞，岂独吟空愁。金樽发清扬，思涌如云浮。请歌丰年占，以代击壤讴。
七里驛遇葉振卿秘校南歸三首·其一
作者：孔武仲
朝代：宋

繫馬郵亭寂寞中，遠沙喬木暮號風。
今宵不作江南夢，賴有之人笑語同。
七里驛遇葉振卿秘校南歸三首·其三
作者：孔武仲
朝代：宋

湘水秦山此路分，更持盃酒勸行人。
馬頭便作天涯别，好到江南看早春。
七里驛遇葉振卿秘校南歸三首·其二
作者：孔武仲
朝代：宋

雪霰飄燈春夜長，相逢旅瑣莫悲傷。
朱顔緑髪輸君少，正好驅車上太行。
七里驿遇叶振卿秘校南归三首
作者：孔武仲
朝代：宋

系马邮亭寂寞中，远沙乔木暮号风。今宵不作江南梦，赖有之人笑语同。雪霰飘灯春夜长，相逢旅琐莫悲伤。朱颜绿发输君少，正好驱车上太行。湘水秦山此路分，更持杯酒劝行人。马头便作天涯别，好到江南看早春。
七里驿遇叶振卿秘校南归三首·其一
作者：孔武仲
朝代：宋

系马邮亭寂寞中，远沙乔木暮号风。今宵不作江南梦，赖有之人笑语同。
七里驿遇叶振卿秘校南归三首·其一
作者：孔武仲
朝代：宋

繫马邮亭寂寞中，远沙乔木暮号风。
今宵不作江南梦，赖有之人笑语同。
七里驿遇叶振卿秘校南归三首·其三
作者：孔武仲
朝代：宋
体裁：七言绝句

湘水秦山此路分，更持杯酒劝行人。马头便作天涯别，好到江南看早春。
七里驿遇叶振卿秘校南归三首·其二
作者：孔武仲
朝代：宋

雪霰飘灯春夜长，相逢旅琐莫悲伤。
朱颜緑髪输君少，正好驱车上太行。
七里驿遇叶振卿秘校南归三首·其二
作者：孔武仲
朝代：宋

雪霰飘灯春夜长，相逢旅琐莫悲伤。朱颜绿发输君少，正好驱车上太行。
万松亭
作者：孔武仲
朝代：宋

郁郁青山夹路松，行人笑语緑阴中。
排云架壑无余地，洒面侵襟有好风。
一日劳心非欲速，千年流惠亦何穷。
我来俯仰寻遗爱，更喜清虚万虑空。
万松亭
作者：孔武仲
朝代：宋

郁郁青山夹路松，行人笑语绿阴中。排云架壑无馀地，洒面侵襟有好风。一日劳心非欲速，千年流惠亦何穷。我来俯仰寻遗爱，更喜清虚万虑空。
三山矶
作者：孔武仲
朝代：宋
体裁：七言绝句

矶下长川欲倒流，江豚出没水禽浮。凭谁为告诗仙道，今到青天尽处游。
三山磯
作者：孔武仲
朝代：宋

磯下長川欲倒流，江豚出没水禽浮。
憑誰爲告詩仙道，今到青天盡處遊。
三峡桥
作者：孔武仲
朝代：宋

庐山到此深，面面皆叠嶂。安知九江滨，自有三峡壮。层崖合飞流，深谷呀百丈。颇闻开辟初，融结固异状。帝遣六天丁，开凿就空旷。划为双门关，拔作两城障。乔林叠帷幄，怪石蹲犀象。高泉落其间，快若翻瓮盎。雷动正轰磕，龙吟更悽怆。萦流十里间，馀怒犹奔放。诗人细评品，价出瀑布上。山祇苦闷蓄，可探不可望。我来搜奇古，秋色正明亮。初观虽震慑，少定亦恬荡。复值朝日升，光景相荡漾。如倚明月宫，俯看银河浪。
三峡桥
作者：孔武仲
朝代：宋

庐山到此深，面面皆迭嶂。
安知九江滨，自有三峡壮。
层崖合飞流，深谷呀百丈。
颇闻开闢初，融结固异状。
帝遣六天丁，开凿就空旷。
划为双门关，拔作两城障。
乔林迭帷幄，怪石蹲犀象。
高泉落其间，快若翻瓮盎。
雷动正轰磕，龙吟更悽怆。
萦流十里间，余怒犹奔放。
诗人细评品，价出瀑布上。
山祇苦闷蓄，可探不可望。
我来搜奇古，秋色正明亮。
初观虽震慴，少定亦恬荡。
復值朝日升，光景相荡漾。
如倚明月宫，俯看银河浪。
三峽橋
作者：孔武仲
朝代：宋

廬山到此深，面面皆疊嶂。
安知九江濱，自有三峽壯。
層崖合飛流，深谷呀百丈。
頗聞開闢初，融結固異狀。
帝遣六天丁，開鑿就空曠。
劃爲雙門關，拔作兩城障。
喬林疊帷幄，怪石蹲犀象。
高泉落其間，快若翻甕盎。
雷動正轟磕，龍吟更悽愴。
縈流十里間，餘怒猶奔放。
詩人細評品，價出瀑布上。
山祇苦悶蓄，可探不可望。
我來搜奇古，秋色正明亮。
初觀雖震慴，少定亦恬蕩。
復值朝日升，光景相蕩漾。
如倚明月宮，俯看銀河浪。
三舍人題名於後省皆賦詩因寄呈劉貢父
作者：孔武仲
朝代：宋

西垣寂寞今已久，三賢文章鳳池手。
朝來不復戀山中，後至儻誰居客右。
華堂刻石映今古，秀句連章動星斗。
鴒原棣蕚俱相望，龍吟虎嘯生輝光。
就中貢父我故鄉，况有小阮争翺翔，翩翩亦試中書堂。
三舍人题名于后省皆赋诗因寄呈刘贡父
作者：孔武仲
朝代：宋

西垣寂寞今已久，三贤文章凤池手。朝来不复恋山中，后至傥谁居客右。华堂刻石映今古，秀句连章动星斗。鸰原棣萼俱相望，龙吟虎啸生辉光。就中贡父我故乡，况有小阮争翱翔，翩翩亦试中书堂。
三舍人题名于后省皆赋诗因寄呈刘贡父
作者：孔武仲
朝代：宋

西垣寂寞今已久，三贤文章凤池手。
朝来不復恋山中，后至傥谁居客右。
华堂刻石映今古，秀句连章动星斗。
鸰原棣蕚俱相望，龙吟虎啸生辉光。
就中贡父我故乡，况有小阮争翱翔，翩翩亦试中书堂。
上已與江梅叔遊城西
作者：孔武仲
朝代：宋

禁園靈沼釀風光，恩許遊人入醉鄉。
天上仙葩迷閬苑，月中清氣瀉銀潢。
觴浮曲水青春暮，人在瀛洲白日長。
却望宜秋指歸路，觚稜金碧正斜陽。
上巳与江梅叔游城西
作者：孔武仲
朝代：宋
体裁：七言律诗

禁园灵沼酿风光，恩许游人入醉乡。天上仙葩迷阆苑，月中清气泻银潢。觞浮曲水青春暮，人在瀛洲白日长。却望宜秋指归路，觚棱金碧正斜阳。
上禫除恭謝迎駕有作
作者：孔武仲
朝代：宋

仗衛風生下玉宸，傾都瞻望屬車塵。
乾龍已應飛翔始，震鬯方觀薦奠新。
星象低回隨曲蓋，天閶蒼莽入鈎陳。
麟臺亦與班迎末，不美甘泉作賦人。
上禫除恭谢迎驾有作
作者：孔武仲
朝代：宋

仗卫风生下玉宸，倾都瞻望属车尘。乾龙已应飞翔始，震鬯方观荐奠新。星象低回随曲盖，天阊苍莽入钩陈。麟台亦与班迎末，不美甘泉作赋人。
上禫除恭谢迎驾有作
作者：孔武仲
朝代：宋

仗卫风生下玉宸，倾都瞻望属车尘。
干龙已应飞翔始，震鬯方观荐奠新。
星象低回随曲盖，天阊苍莽入鈎陈。
麟台亦与班迎末，不美甘泉作赋人。
与同寮游甘泉苦竹二寺
作者：孔武仲
朝代：宋

两寺藏山曲，登临恨阻修。
平时极目处，今日探春游。
苦竹经霜老，甘泉带雪流。
醇醪暖肌骨，归路卸轻裘。
与同寮游甘泉苦竹二寺
作者：孔武仲
朝代：宋

两寺藏山曲，登临恨阻修。平时极目处，今日探春游。苦竹经霜老，甘泉带雪流。醇醪煖肌骨，归路卸轻裘。
与廖开甫自淮南同行赴举相别二十五年复相遇于蕲水县为诗赠之
作者：孔武仲
朝代：宋

束书吾初走夷门，倾盖得君恨不早。兰溪驻马复相逢，二纪飞驰如电埽。惜君憔悴力不任，顾我沧浪发先皓。忆昔同行气颇骄，青骢马快鞍鞯好。荒山破屋风豪横，大泽长堂雪倾倒。高谈洒落见天机，健句纵横滤腹藁。辛勤始得到京邑，文辞不入春官考。可怜六翮委沙泥，坐看群仙上蓬岛。壮年多难寸心折，劲镞已衰难破缟。而君施设有馀才，西佐元戎夺城堡。牛刀拂拭试一县，如引沧浪灌行潦。归来赴愬天子庭，正欲披腹呈瑰宝。片辞未吐疾先入，藜杖扶行色枯槁。篮舆复指天涯去，长川横滥声浩浩。骅骝不日归王闲，那久低摧卧霜草。
与廖开甫自淮南同行赴举相别二十五年復相遇于蕲水县为诗赠之
作者：孔武仲
朝代：宋

束书吾初走夷门，倾盖得君恨不早。
兰溪驻马復相逢，二纪飞驰如电埽。
惜君憔悴力不任，顾我沧浪髪先暠。
忆昔同行气颇骄，青骢马快鞍鞯好。
荒山破屋风豪横，大泽长堂雪倾倒。
高谈洒落见天机，健句纵横滤腹藁。
辛勤始得到京邑，文辞不入春官考。
可怜六翮委沙泥，坐看群仙上蓬岛。
壮年多难寸心折，劲镞已衰难破缟。
而君施设有余才，西佐元戎夺城堡。
牛刀拂拭试一县，如引沧浪灌行潦。
归来赴愬天子庭，正欲披腹呈瑰宝。
片辞未吐疾先入，藜杖扶行色枯槁。
篮舆復指天涯去，长川横滥声浩浩。
骅骝不日归王闲，那久低摧卧霜草。
与陈董二君相会于真州经月甚乐诗寄陈董二君兼感存没
作者：孔武仲
朝代：宋

平生交友半成尘，想见当年乐会文。别泪茫茫添海水，愁怀黯黯塞江云。青衫脱去谁同老，白首追随尚有君。官暇更将棋子学，他时筹局当功勋。
与陈董二君相会于真州经月甚乐诗寄陈董二君兼感存没
作者：孔武仲
朝代：宋

平生交友半成尘，想见当年乐会文。
别泪茫茫添海水，愁懐黯黯塞江云。
青衫脱去谁同老，白首追随尚有君。
官暇更将棋子学，他时筹局当功勲。
临江鲍守示诗二篇因寄之
作者：孔武仲
朝代：宋

官居无时节，簿领去复回。胁息文网中，壮心安在哉。积雪满西峰，中天白皑皑。帘幄昼生寒，复见诗筒来。烦襟得洗瀹，耳目亡氛埃。纪德无可陈，诗情如七哀。昔闻参军逸，今见太守才。况有循吏政，养民如婴孩。穷山虎豹伏，旷野桑麻开。邂逅春色满，百卉东风催。吾乡足山水，使宅佳池台。篇章日愈多，无惜分琼瑰。
临江鲍守示诗二篇因寄之
作者：孔武仲
朝代：宋

官居无时节，簿领去復迴。
胁息文网中，壮心安在哉。
积雪满西峰，中天白皑皑。
帘幄昼生寒，復见诗筒来。
烦襟得洗瀹，耳目亡氛埃。
纪德无可陈，诗情如七哀。
昔闻参军逸，今见太守才。
况有循吏政，养民如婴孩。
穷山虎豹伏，旷野桑麻开。
邂逅春色满，百卉东风催。
吾乡足山水，使宅佳池台。
篇章日愈多，无惜分琼瑰。
久長驛書事
作者：孔武仲
朝代：宋

空堂深深閃燈燭，羣奴鼾眠聲動屋。
豆肥草軟馬亦便，嚼美只如蠶上簇。
天事由來不可量，初更月出星煌煌。
須臾變作霏霏雨，客枕不眠知夜長。
久长驿书事
作者：孔武仲
朝代：宋

空堂深深闪灯烛，羣奴鼾眠声动屋。
豆肥草软马亦便，嚼美只如蚕上簇。
天事由来不可量，初更月出星煌煌。
须臾变作霏霏雨，客枕不眠知夜长。
久长驿书事
作者：孔武仲
朝代：宋

空堂深深闪灯烛，群奴鼾眠声动屋。豆肥草软马亦便，嚼美只如蚕上簇。天事由来不可量，初更月出星煌煌。须臾变作霏霏雨，客枕不眠知夜长。
之官宣城贈毅父次其韻
作者：孔武仲
朝代：宋

幾夕林聲醖造秋，移船回指鳳凰樓。
身疲禁內凝嚴地，恩與江南爽塏州。
歴數近城多異境，問知前政盡名流。
嘉觀勝賞應難盡，更爲吟哦萬古愁。
之官宣城赠毅父次其韵
作者：孔武仲
朝代：宋

几夕林声酝造秋，移船回指凤凰楼。身疲禁内凝严地，恩与江南爽垲州。历数近城多异境，问知前政尽名流。嘉观胜赏应难尽，更为吟哦万古愁。
之官宣城赠毅父次其韵
作者：孔武仲
朝代：宋

几夕林声醖造秋，移船回指凤凰楼。
身疲禁内凝严地，恩与江南爽垲州。
歴数近城多异境，问知前政尽名流。
嘉观胜赏应难尽，更为吟哦万古愁。
九华山
作者：孔武仲
朝代：宋
体裁：七言律诗

扁舟重过九青莲，极目空明思浩然。可是画工烦刻画，只因山骨偶枝骈。风高迥认龙腾海，云散初疑剑插天。剩采太湖嵌孔石，南窗排列伫飞仙。
九日廿二日西馆雨中作
作者：孔武仲
朝代：宋

西馆萧然拥罽裘，浑无桃李似潘侯。
路多绿竹遮栏雨，池有残荷掩映秋。
蛮獠讴歌逢乐岁，江湖风景忆扁舟。
衣冠到底为身累，秖慕逍遥寄一丘。
九月十四日小会
作者：孔武仲
朝代：宋
体裁：七言绝句

带露葵花贮漆盘，周遭仍簇小鸡冠。人生爱赏无时足，但作姚黄魏紫看。
九月十四日小會
作者：孔武仲
朝代：宋

带露葵花貯漆盤，周遭仍簇小雞冠。
人生愛賞無時足，但作姚黄魏紫看。
九月廿二日西館雨中作
作者：孔武仲
朝代：宋

西館蕭然擁罽裘，渾無桃李似潘侯。
路多緑竹遮欄雨，池有殘荷掩映秋。
蠻獠謳歌逢樂歲，江湖風景憶扁舟。
衣冠到底爲身累，秪慕逍遙寄一丘。
九月廿二日西馆雨中作
作者：孔武仲
朝代：宋

西馆萧然拥罽裘，浑无桃李似潘侯。
路多緑竹遮栏雨，池有残荷掩映秋。
蛮獠讴歌逢乐岁，江湖风景忆扁舟。
衣冠到底为身累，秪慕逍遥寄一丘。
九月廿二日西馆雨中作
作者：孔武仲
朝代：宋

西馆萧然拥罽裘，浑无桃李似潘侯。路多绿竹遮栏雨，池有残荷掩映秋。蛮獠讴歌逢乐岁，江湖风景忆扁舟。衣冠到底为身累，秪慕逍遥寄一丘。
九華山
作者：孔武仲
朝代：宋

扁舟重過九青蓮，極目空明思浩然。
可是畫工煩刻畫，只因山骨偶枝駢。
風高迥認龍騰海，雲散初疑劍插天。
剩採太湖嵌孔石，南窗排列佇飛仙。
书事二首
作者：孔武仲
朝代：宋

路逢行客向江州，勒马荒郊为少留。家事满怀无纸写，好将言语付苍头。北来烟爨苦凄凉，金灶峥嵘突尾长。满箧香粳无处用，邮亭一饱待桄榔。
书事二首·其一
作者：孔武仲
朝代：宋

路逢行客向江州，勒马荒郊为少留。家事满怀无纸写，好将言语付苍头。
书事二首·其一
作者：孔武仲
朝代：宋

路逢行客向江州，勒马荒郊为少留。
家事满懐无纸写，好将言语付苍头。
书事二首·其二
作者：孔武仲
朝代：宋

北来烟爨苦凄凉，金灶峥嵘突尾长。满箧香粳无处用，邮亭一饱待桄榔。
书事二首·其二
作者：孔武仲
朝代：宋

北来烟爨苦凄凉，金竈峥嵘突尾长。
满箧香秔无处用，邮亭一饱待桄榔。
书怀
作者：孔武仲
朝代：宋

昨寄家书道苦长，南州山迥水茫茫。细将驿堠从头数，准拟今朝到故乡。
书懐
作者：孔武仲
朝代：宋

昨寄家书道苦长，南州山迥水茫茫。
细将驿堠从头数，凖拟今朝到故乡。
书省即事
作者：孔武仲
朝代：宋

恩旨雠书到午休，笑谈连手得优游。
窗声渐渐回修竹，庭实鲜鲜亸石榴。
风色洗清天畔阙，鼓声遥转日边楼。
羣仙暂驾飞鸾去，从此蓬山更少留。
书省即事
作者：孔武仲
朝代：宋

恩旨雠书到午休，笑谈连手得优游。窗声渐渐回脩竹，庭实鲜鲜亸石榴。风色洗清天畔阙，鼓声遥转日边楼。群仙暂驾飞鸾去，从此蓬山更少留。
书馆买粟饭取閤门水以接昼饥
作者：孔武仲
朝代：宋

食粟淡有味，饮泉甘且清。粟白来天市，泉美汲官城。斜晖转西窗，饥肠蚯蚓鸣。暂时箪瓢趣，无计丘壑情。华堂发八珍，甘鲜杂咸腥。挟取既不专，弃馀饲苍蝇。何如简且易，月夜泛瑶琼。快汲不留咽，殊胜豆与粳。井冽有真甘，复不糁藜羹。
书馆买粟饭取閤门水以接昼饥
作者：孔武仲
朝代：宋

食粟淡有味，饮泉甘且清。
粟白来天市，泉美汲官城。
斜晖转西窗，饥肠蚯蚓鸣。
暂时箪瓢趣，无计邱壑情。
华堂发八珍，甘鲜杂咸腥。
挟取既不专，弃余饲苍蝇。
何如简且易，月夜泛瑶琼。
快汲不留咽，殊胜豆与粳。
井冽有真甘，復不糁藜羮。
二湘
作者：孔武仲
朝代：宋

斯文常絕息，二子振波瀾。
舊國清風在，荒阡古木殘。
蒼苔生閟宇，斜日下長竿。
求福今無數，不將陳蔡看。
二湘
作者：孔武仲
朝代：宋
体裁：五言律诗

斯文常绝息，二子振波澜。旧国清风在，荒阡古木残。苍苔生閟宇，斜日下长竿。求福今无数，不将陈蔡看。
二賢
作者：孔武仲
朝代：宋

羲之之墨池，淵明之醉石。
人生嗜好亦天然，豈顧書淫與酒癖。
一時聲價動宇宙，千古林泉記蹤跡。
書固吾不能，酒亦久不喫。
支笻葱翠畔，鑑影泓澄側。
蕭然欣會間，頗類師也辟。
所慕不靳能，舍此山南宅。
二贤
作者：孔武仲
朝代：宋

羲之之墨池，渊明之醉石。
人生嗜好亦天然，岂顾书淫与酒癖。
一时声价动宇宙，千古林泉记踪迹。
书固吾不能，酒亦久不吃。
支笻葱翠畔，鑑影泓澄侧。
萧然欣会间，颇类师也辟。
所慕不靳能，舍此山南宅。
二贤
作者：孔武仲
朝代：宋

羲之之墨池，渊明之醉石。人生嗜好亦天然，岂顾书淫与酒癖。一时声价动宇宙，千古林泉记踪迹。书固吾不能，酒亦久不吃。支筇葱翠畔，鉴影泓澄侧。萧然欣会间，颇类师也辟。所慕不靳能，舍此山南宅。
五月廿八日雨后
作者：孔武仲
朝代：宋

黄昏雨一雨，稍觉襟袖凉。中宵如河决，浩渺不可当。浮云合四溟，无复窥神光。门巷失旧径，北邻有颓墙。恐地俱蛰龙，难安三尺床。阍人亟来告，客土坏沟防。坐此不疏达，渐渍室与堂。我迷忽复悟，岂暇立徬徨。荷锸裒众力，畚土逾百筐。坎窗快不隔，飞流复汤汤。中庭燥如旧，漠漠兰芷香。乃知天下事，壅塞成疽疮。决水复不难，吾有扁鹊方。
五月廿八日雨后
作者：孔武仲
朝代：宋

黄昏雨一雨，稍觉襟袖凉。
中宵如河决，浩渺不可当。
浮云合四溟，无復窥神光。
门巷失旧径，北邻有頽墻。
恐地俱蛰龙，难安三尺床。
阍人亟来告，客土坏沟防。
坐此不疏达，渐渍室与堂。
我迷忽復悟，岂暇立彷徨。
荷锸裒众力，畚土逾百筐。
坎窗快不隔，飞流復汤汤。
中庭燥如旧，漠漠兰芷香。
乃知天下事，壅塞成疽疮。
决水復不难，吾有扁鹊方。
五月廿八日雨後
作者：孔武仲
朝代：宋

黄昏雨一雨，稍覺襟袖凉。
中宵如河決，浩渺不可當。
浮雲合四溟，無復窺神光。
門巷失舊徑，北鄰有頽墻。
恐地俱蟄龍，難安三尺床。
閽人亟來告，客土壞溝防。
坐此不疏達，漸漬室與堂。
我迷忽復悟，豈暇立徬徨。
荷鍤裒衆力，畚土逾百筐。
坎窗快不隔，飛流復湯湯。
中庭燥如舊，漠漠蘭芷香。
廼知天下事，壅塞成疽瘡。
决水復不難，吾有扁鵲方。
五月望参
作者：孔武仲
朝代：宋

起夜咏庭燎，晨装候当门。双飞划天起，万马散云屯。王乔背城郭，飞鸾从远村。入缀外朝列，每瞻天帝尊。时值甘雨足，大官复牢飧。殿开宸极正，日映玉颜温。抃舞效百兽，飞翔侣群鸳。复转千步廊，峥嵘望西昆。朋簪谈笑馀，经史多讨论。
五月望参
作者：孔武仲
朝代：宋

起夜咏庭燎，晨装候当门。
双飞划天起，万马散云屯。
王乔背城郭，飞鸾从远村。
入缀外朝列，每瞻天帝尊。
时值甘雨足，大官復牢飱。
殿开宸极正，日映玉颜温。
抃舞効百兽，飞翔侣羣鸳。
復转千步廊，峥嵘望西昆。
朋簮谈笑余，经史多讨论。
五月望參
作者：孔武仲
朝代：宋

起夜詠庭燎，晨裝候當門。
雙飛劃天起，萬馬散雲屯。
王喬背城郭，飛鸞從遠村。
入綴外朝列，每瞻天帝尊。
時值甘雨足，大官復牢飱。
殿開宸極正，日映玉顔温。
抃舞効百獸，飛翔侣羣鴛。
復轉千步廊，峥嶸望西昆。
朋簮談笑餘，經史多討論。
五老峰
作者：孔武仲
朝代：宋

峻叠起青峰，森然五老翁。
云将色共古，天与寿无穷。
突兀巅崖峭，骈罗面势雄。
三光同孕育，四岳是儿童。
杰立层霄际，曾经坏刼中。
梦龄应可锡，图写献尧宫。
五老峰
作者：孔武仲
朝代：宋

峻叠起青峰，森然五老翁。云将色共古，天与寿无穷。突兀巅崖峭，骈罗面势雄。三光同孕育，四岳是儿童。杰立层霄际，曾经坏劫中。梦龄应可锡，图写献尧宫。
五老峰
作者：孔武仲
朝代：宋

峻叠起青峰，森然五老翁。
雲將色共古，天與壽無窮。
突兀巔崖峭，駢羅面勢雄。
三光同孕育，四岳是兒童。
傑立層霄際，曾經壞刼中。
夢齡應可錫，圖寫獻堯宫。
五鼓
作者：孔武仲
朝代：宋

夜枕回远梦，北窗觉微明。
遥知扶桑曲，万顷摇光晶。
江海已瀺灂，鱼龙俱震惊。
大哉阳德敏，顷刻周四溟。
天星黯余照，林飈飒先声。
栖鸟不安巢，世务新营营。
阳德固主动，与物皆流行。
君子法天时，燕居尝夙兴。
流火感隙驹，翰音伺鸡鸣。
焚香奉真祠，篝衣寻六经。
夜气犹未晓，神观则愈清。
力省功或倍，心虚思弥精。
道要处戒定，自伐如刀兵。
书绅以自劝，因之遗友生。
五鼓
作者：孔武仲
朝代：宋

夜枕回远梦，北窗觉微明。遥知扶桑曲，万顷摇光晶。江海已瀺灂，鱼龙俱震惊。大哉阳德敏，顷刻周四溟。天星黯馀照，林飙飒先声。栖鸟不安巢，世务新营营。阳德固主动，与物皆流行。君子法天时，燕居尝夙兴。流火感隙驹，翰音伺鸡鸣。焚香奉真祠，篝衣寻六经。夜气犹未晓，神观则愈清。力省功或倍，心虚思弥精。道要处戒定，自伐如刀兵。书绅以自劝，因之遗友生。
五鼓
作者：孔武仲
朝代：宋

夜枕回遠夢，北窗覺微明。
遙知扶桑曲，萬頃搖光晶。
江海已瀺灂，魚龍俱震驚。
大哉陽德敏，頃刻周四溟。
天星黯餘照，林飈颯先聲。
栖鳥不安巢，世務新營營。
陽德固主動，與物皆流行。
君子法天時，燕居嘗夙興。
流火感隙駒，翰音伺雞鳴。
焚香奉真祠，篝衣尋六經。
夜氣猶未曉，神觀則愈清。
力省功或倍，心虚思彌精。
道要處戒定，自伐如刀兵。
書紳以自勸，因之遺友生。
五鼓
作者：孔武仲
朝代：宋
体裁：五言律诗

永夜无尘事，閒眠似道堂。纸窗分晓色，絮被借春阳。万虑此中息，一身今可忘。周公不足梦，佳趣在羲皇。
五鼓
作者：孔武仲
朝代：宋

永夜無塵事，閒眠似道堂。
紙窗分曉色，絮被借春陽。
萬慮此中息，一身今可忘。
周公不足夢，佳趣在羲皇。
五鼓乘風過洞庭湖日高已至廟下作詩三篇·其一
作者：孔武仲
朝代：宋

半掩船篷天淡明，飛帆已背岳陽城。
飄然一葉乘空度，卧聽銀潢瀉月聲。
五鼓乘風過洞庭湖日高已至廟下作詩三篇·其三
作者：孔武仲
朝代：宋

南津瀺灂夜風微，投曉湖靈更發機。
想像虚空聞帝樂，逡巡波浪匝天圍。
三湘路指平蕪轉，兩舸帆争白鳥飛。
却上叢祠薦牲酒，荆雲隠隠尚朝暉。
五鼓乘風過洞庭湖日高已至廟下作詩三篇·其二
作者：孔武仲
朝代：宋

北風投曉漸雄豪，椎鼓車帆十丈高。
枕底洞庭三百里，卧聽天樂響叢嘈。
五鼓乘风过洞庭湖日高已至庙下作诗三篇
作者：孔武仲
朝代：宋

半掩船篷天淡明，飞帆已背岳阳城。飘然一叶乘空度，卧听银潢泻月声。北风投晓渐雄豪，椎鼓车帆十丈高。枕底洞庭三百里，卧听天乐响丛嘈。
五鼓乘风过洞庭湖日高已至庙下作诗三篇·其一
作者：孔武仲
朝代：宋
体裁：七言绝句

半掩船篷天淡明，飞帆已背岳阳城。飘然一叶乘空度，卧听银潢泻月声。
五鼓乘风过洞庭湖日高已至庙下作诗三篇·其三
作者：孔武仲
朝代：宋

南津瀺灂夜风微，投晓湖灵更发机。想像虚空闻帝乐，逡巡波浪匝天围。三湘路指平芜转，两舸帆争白鸟飞。却上丛祠荐牲酒，荆云隐隐尚朝晖。
五鼓乘风过洞庭湖日高已至庙下作诗三篇·其三
作者：孔武仲
朝代：宋

南津瀺灂夜风微，投晓湖灵更发机。
想像虚空闻帝乐，逡巡波浪匝天围。
三湘路指平芜转，两舸帆争白鸟飞。
却上丛祠荐牲酒，荆云隠隠尚朝晖。
五鼓乘风过洞庭湖日高已至庙下作诗三篇·其二
作者：孔武仲
朝代：宋
体裁：七言绝句

北风投晓渐雄豪，椎鼓车帆十丈高。枕底洞庭三百里，卧听天乐响丛嘈。
京塵
作者：孔武仲
朝代：宋

蜚塵冥冥逐馬尻，轔轔牛車何太勞。
春霜十日似妥帖，稍晴仍復起波濤。
非徒漸漬襟領黑，復且侵凌宫殿高。
吁嗟性地本安静，何乃紛擾争雄豪。
祗憂飛盡到坤軸，萬怪菌蠢難藏韜。
願回河淮作溝瀆，貫穿城郭還周遭。
分衢洒掃萬丁力，常遣瑩定無秋毫。
身微願大恐難副，有如畫釣搴鯨鼇。
彈冠振衣但隨俗，寄身此境何由逃。
京尘
作者：孔武仲
朝代：宋

蜚尘冥冥逐马尻，辚辚牛车何太劳。春霜十日似妥帖，稍晴仍复起波涛。非徒渐渍襟领黑，复且侵凌宫殿高。吁嗟性地本安静，何乃纷扰争雄豪。祗忧飞尽到坤轴，万怪菌蠢难藏韬。愿回河淮作沟渎，贯穿城郭还周遭。分衢洒扫万丁力，常遣瑩定无秋毫。身微愿大恐难副，有如画钓搴鲸鳌。弹冠振衣但随俗，寄身此境何由逃。
京尘
作者：孔武仲
朝代：宋
体裁：古风

蜚尘冥冥逐马尻，辚辚牛车何太劳。春霜十日似妥帖，稍晴仍复起波涛。非徒渐渍襟领黑，复且侵凌宫殿高。吁嗟性地本安静，何乃纷扰争雄豪。祗忧飞尽到坤轴，万怪菌蠢难藏韬。愿回河淮作沟渎，贯穿城郭还周遭。分衢洒扫万丁力，常遣莹定无秋毫。身微愿大恐难副，有如画钓搴鲸鳌。弹冠振衣但随俗，寄身此境何由逃。
京尘
作者：孔武仲
朝代：宋

蜚尘冥冥逐马尻，辚辚牛车何太劳。
春霜十日似妥帖，稍晴仍復起波涛。
非徒渐渍襟领黑，復且侵凌宫殿高。
吁嗟性地本安静，何乃纷扰争雄豪。
祗忧飞尽到坤轴，万怪菌蠢难藏韬。
愿回河淮作沟渎，贯穿城郭还周遭。
分衢洒扫万丁力，常遣莹定无秋毫。
身微愿大恐难副，有如画钓搴鲸鳌。
弹冠振衣但随俗，寄身此境何由逃。
介之会徐氏家饮薄暮不归为诗招之
作者：孔武仲
朝代：宋

金鞍骏马照朱门，乐会高张晋楚军。狂客浩歌翻白雪，艳姬醉舞转红裙。花光灼烁筵前锦，酒韵氤氲盏上云。争似竹窗风月夜，青灯残茗细论文。
介之会徐氏家饮薄暮不归为诗招之
作者：孔武仲
朝代：宋

金鞍骏马照朱门，乐会高张晋楚军。
狂客浩歌翻白雪，艷姬醉舞转红裙。
花光灼烁筵前锦，酒韵氤氲盏上云。
争似竹窗风月夜，青灯残茗细论文。
介之會徐氏家飲薄暮不歸爲詩招之
作者：孔武仲
朝代：宋

金鞍駿馬照朱門，樂會高張晉楚軍。
狂客浩歌翻白雪，艷姬醉舞轉紅裙。
花光灼爍筵前錦，酒韻氤氳盞上雲。
爭似竹窗風月夜，青燈殘茗細論文。
从太守黄公登西湖待月台
作者：孔武仲
朝代：宋

星斗垂天月淡明，九衢歌鼓乐升平。当时常侍传呼处，只有荒陂凫雁声。
从太守黄公登西湖待月台
作者：孔武仲
朝代：宋

星斗垂天月淡明，九衢歌鼓乐昇平。
当时常侍传呼处，只有荒陂鳬雁声。
代简别林次中
作者：孔武仲
朝代：宋

常思洞庭湖，梦想东南游。
浩渺七百里，控带三五州。
霪霖稍开霁，万顷涵新秋。
此时登临势，併在岳阳楼。
水天两琉璃，莹阔相沉浮。
爽气动林木，无风亦飕飗。
愿言追壮观，两浆推轻舟。
何异泛沧海，便可挂浮丘。
前日到君家，日暮空回舟。
径遣长鬚来，见邀颇绸缪。
谓此千里别，一散未易收。
相去况咫尺，能上河梁不。
顾我行役长，感君风义遒。
好在更加飱，行子不可留。
代简别林次中
作者：孔武仲
朝代：宋

常思洞庭湖，梦想东南游。浩渺七百里，控带三五州。霪霖稍开霁，万顷涵新秋。此时登临势，并在岳阳楼。水天两琉璃，瑩阔相沉浮。爽气动林木，无风亦飕飗。愿言追壮观，两浆推轻舟。何异泛沧海，便可挂浮丘。前日到君家，日暮空回舟。径遣长须来，见邀颇绸缪。谓此千里别，一散未易收。相去况咫尺，能上河梁不。顾我行役长，感君风义遒。好在更加飧，行子不可留。
代简别林次中
作者：孔武仲
朝代：宋
体裁：古风

常思洞庭湖，梦想东南游。浩渺七百里，控带三五州。霪霖稍开霁，万顷涵新秋。此时登临势，并在岳阳楼。水天两琉璃，莹阔相沉浮。爽气动林木，无风亦飕飗。愿言追壮观，两浆推轻舟。何异泛沧海，便可挂浮丘。前日到君家，日暮空回舟。径遣长须来，见邀颇绸缪。谓此千里别，一散未易收。相去况咫尺，能上河梁不。顾我行役长，感君风义遒。好在更加飧，行子不可留。
代简答次中见留
作者：孔武仲
朝代：宋

诗夸洞庭湖，盖举其麤尔。
自此稍南行，更有潇湘水。
潇湘如此流，浅深清见底。
吾邑在其旁，桑麻百余里。
民经南巡后，淳龎犹可喜。
白酒日相沽，鲈鱼夜成市。
念方从吏隐，小官不为耻。
先期了赋租，随时用鞭棰。
此外无余事，看山聊隠几。
还作小诗篇，寄声前御史。
御史吾故人，风义今为伟。
超迁未復甚，久仆行復起。
但使交期在，不须论远迩。
今夕宿朱仙，相望月明裏。
代简答次中见留
作者：孔武仲
朝代：宋

诗誇洞庭湖，盖举其粗尔。自此稍南行，更有潇湘水。潇湘如此流，浅深清见底。吾邑在其旁，桑麻百馀里。民经南巡后，淳庞犹可喜。白酒日相沽，鲈鱼夜成市。念方从吏隐，小官不为耻。先期了赋租，随时用鞭箠。此外无馀事，看山聊隐几。还作小诗篇，寄声前御史。御史吾故人，风义今为伟。超迁未复甚，久仆行复起。但使交期在，不须论远迩。今夕宿朱仙，相望月明里。
代簡别林次中
作者：孔武仲
朝代：宋

常思洞庭湖，夢想東南游。
浩渺七百里，控带三五州。
霪霖稍開霽，萬頃涵新秋。
此時登臨勢，併在岳陽樓。
水天兩琉璃，瑩濶相沉浮。
爽氣動林木，無風亦颼飀。
願言追壯觀，兩漿推輕舟。
何異泛滄海，便可掛浮丘。
前日到君家，日暮空回舟。
徑遣長鬚來，見邀頗綢繆。
謂此千里别，一散未易收。
相去况咫尺，能上河梁不。
顧我行役長，感君風義遒。
好在更加飱，行子不可留。
代簡答次中見留
作者：孔武仲
朝代：宋

詩誇洞庭湖，蓋舉其麤爾。
自此稍南行，更有瀟湘水。
瀟湘如此流，淺深清見底。
吾邑在其旁，桑麻百餘里。
民經南巡後，淳龎猶可喜。
白酒日相沽，鱸魚夜成市。
念方從吏隱，小官不爲耻。
先期了賦租，隨時用鞭箠。
此外無餘事，看山聊隠几。
還作小詩篇，寄聲前御史。
御史吾故人，風義今爲偉。
超遷未復甚，久仆行復起。
但使交期在，不須論遠邇。
今夕宿朱仙，相望月明裏。
伏中作二首
作者：孔武仲
朝代：宋

酷暑已旬日，薰炙势自如。昨夜得佳雨，新凉生太虚。清风入窗牖，蚊蚋避衾幮。木末有劲气，淅淅如秋初。稍见清泠池，幽香随芙蕖。三伏已过两，禦热沛有馀。更得滂沱泽，大患自此除。中园有佳果，瓮面有浮蛆。相过玩华月，北邻宁我疏。去岁复今日，清槐系扁舟。手携筇竹杖，朝上龟山头。百川合为一，浩渺蟠天流。徙倚弄佳音，啸歌怀旧邱。京都偶为客，岁月复临秋。蓬转近千里，星回将一周。酷暑虽暂解，馀威难速收。金火两相抟，火壮金欲流。恐有郁蒸陈，当代作戈矛。且当事纨扇，未可窥狐裘。
伏中作二首·其一
作者：孔武仲
朝代：宋

酷暑已旬日，薫炙势自如。
昨夜得佳雨，新凉生太虚。
清风入窗牖，蚊蚋避衾？木末有劲气，淅淅如秋初。
稍见清泠池，幽香随芙蕖。
三伏已过两，御热沛有余。
更得滂沱泽，大患自此除。
中园有佳果，瓮面有浮蛆。
相过玩华月，北隣宁我疏。
伏中作二首·其一
作者：孔武仲
朝代：宋

酷暑已旬日，薫炙勢自如。
昨夜得佳雨，新凉生太虚。
清風入窗牖，蚊蚋避衾？木末有勁氣，淅淅如秋初。
稍見清泠池，幽香隨芙蕖。
三伏已過兩，禦熱沛有餘。
更得滂沱澤，大患自此除。
中園有佳果，甕面有浮蛆。
相過玩華月，北隣寧我疏。
伏中作二首·其一
作者：孔武仲
朝代：宋

酷暑已旬日，薰炙势自如。昨夜得佳雨，新凉生太虚。清风入窗牖，蚊蚋避衾幮。木末有劲气，淅淅如秋初。稍见清泠池，幽香随芙蕖。三伏已过两，禦热沛有馀。更得滂沱泽，大患自此除。中园有佳果，瓮面有浮蛆。相过玩华月，北邻宁我疏。
伏中作二首·其二
作者：孔武仲
朝代：宋

去岁复今日，清槐系扁舟。手携筇竹杖，朝上龟山头。百川合为一，浩渺蟠天流。徙倚弄佳音，啸歌怀旧邱。京都偶为客，岁月复临秋。蓬转近千里，星回将一周。酷暑虽暂解，馀威难速收。金火两相抟，火壮金欲流。恐有郁蒸陈，当代作戈矛。且当事纨扇，未可窥狐裘。
伏中作二首·其二
作者：孔武仲
朝代：宋

去岁復今日，清槐繫扁舟。
手携笻竹杖，朝上龟山头。
百川合为一，浩渺蟠天流。
徙倚弄佳音，啸歌懐旧邱。
京都偶为客，岁月復临秋。
蓬转近千里，星回将一周。
酷暑虽暂解，余威难速收。
金火两相抟，火壮金欲流。
恐有鬰蒸陈，当代作戈矛。
且当事纨扇，未可窥狐裘。
伏中作二首·其二
作者：孔武仲
朝代：宋

去歲復今日，清槐繫扁舟。
手攜笻竹杖，朝上龜山頭。
百川合爲一，浩渺蟠天流。
徙倚弄佳音，嘯歌懐舊邱。
京都偶爲客，歲月復臨秋。
蓬轉近千里，星回將一周。
酷暑雖暫解，餘威難速收。
金火兩相摶，火壯金欲流。
恐有鬰蒸陳，當代作戈矛。
且當事紈扇，未可窺狐裘。
休日与李端叔出城西
作者：孔武仲
朝代：宋
体裁：古风

荷叶欲漠漠，柳絮已飞飞。东风如车轮，日夜挽春晖。天郊多名园，曷不事鞍鞿。休日不暇沐，权门亚冠衣。嘉与之子游，浩歌夕忘归。
休日出城西
作者：孔武仲
朝代：宋
体裁：五言律诗

秋怀不可奈，驱马漕河边。川跃时闻鲤，林嘶已断蝉。劳心逐外物，回首是残年。强作遨游计，登临却黯然。
休日出城西
作者：孔武仲
朝代：宋

秋懷不可奈，驅馬漕河邊。
川躍時聞鯉，林嘶已斷蟬。
勞心逐外物，回首是殘年。
强作遨遊計，登臨却黯然。
休日與李端叔出城西
作者：孔武仲
朝代：宋

荷葉欲漠漠，柳絮已飛飛。
東風如車輪，日夜挽春暉。
天郊多名園，曷不事鞍鞿。
休日不暇沐，權門亞冠衣。
嘉與之子游，浩歌夕忘歸。
何君表留大舟于浔阳不敢乘既至湘阴寄绝句谢之
作者：孔武仲
朝代：宋

洞庭秋水接天流，万斛楼航不易収。
才力似君方称副，此身只合载渔舟。
何君表留大舟于浔阳不敢乘既至湘阴寄绝句谢之
作者：孔武仲
朝代：宋

洞庭秋水接天流，万斛楼航不易收。才力似君方称副，此身只合载渔舟。
何君表留大舟于潯陽不敢乘既至湘陰寄絕句謝之
作者：孔武仲
朝代：宋

洞庭秋水接天流，萬斛樓航不易収。
才力似君方稱副，此身只合載漁舟。
余嘗謂北人不知江湖如南人不習邊塞時張芸老在坐中因問
作者：孔武仲
朝代：宋

張子胸中瑩不疑，江湖邊地總曾知。
波瀾沃日漾舟起，霰雪埋空出塞時。
挂席何妨拾明月，據鞍仍解賦新詩。
悠然無復拘南北，陣馬風檣取次宜。
余尝谓北人不知江湖如南人不习边塞时张芸老在坐中因问
作者：孔武仲
朝代：宋

张子胸中瑩不疑，江湖边地总曾知。波澜沃日漾舟起，霰雪埋空出塞时。挂席何妨拾明月，据鞍仍解赋新诗。悠然无复拘南北，阵马风樯取次宜。
余尝谓北人不知江湖如南人不习边塞时张芸老在坐中因问
作者：孔武仲
朝代：宋
体裁：七言律诗

张子胸中莹不疑，江湖边地总曾知。波澜沃日漾舟起，霰雪埋空出塞时。挂席何妨拾明月，据鞍仍解赋新诗。悠然无复拘南北，阵马风樯取次宜。
余尝谓北人不知江湖如南人不习边塞时张芸老在坐中因问
作者：孔武仲
朝代：宋

张子胸中莹不疑，江湖边地总曾知。
波澜沃日漾舟起，霰雪埋空出塞时。
挂席何妨拾明月，据鞍仍解赋新诗。
悠然无復拘南北，阵马风樯取次宜。
侯塘渡
作者：孔武仲
朝代：宋
体裁：七言绝句

空山宿雨涨前溪，芳草连云欲渡时。落日人心急星火，招招舟子更来迟。
侯塘渡
作者：孔武仲
朝代：宋

空山宿雨漲前溪，芳草連雲欲渡時。
落日人心急星火，招招舟子更來遲。
偶书
作者：孔武仲
朝代：宋

夜枕唯便睡，晨窗不展书。
学文真渐懒，与世况全疏。
老合耕山涧，恩容寄石渠。
飡氊亦堪饱，不叹食无鱼。
偶书
作者：孔武仲
朝代：宋

夜枕唯便睡，晨窗不展书。学文真渐懒，与世况全疏。老合耕山涧，恩容寄石渠。餐毡亦堪饱，不叹食无鱼。
偶书
作者：孔武仲
朝代：宋

暮上高楼听村笛，清风寥寥吹泽国。苍山莽野百战地，美木阴林四时色。浩荡坤乾万里中，风光尽属渔樵客。
偶书
作者：孔武仲
朝代：宋

暮上高楼听村笛，清风寥寥吹泽国。
苍山莽野百战地，美木阴林四时色。
浩荡坤干万里中，风光尽属渔樵客。
偶成
作者：孔武仲
朝代：宋

剪断长翎入网罗，十年光景怨蹉跎。欲提长剑为游说，且卧空山学揣摩。砧杵夜寒醒醉梦，风霜秋紧役诗魔。不须计较当时事，黄卷书中宠辱多。
偶成
作者：孔武仲
朝代：宋

翦断长翎入网罗，十年光景怨蹉跎。
欲提长剑为游说，且卧空山学揣摩。
砧杵夜寒醒醉梦，风霜秋紧役诗魔。
不须计较当时事，黄卷书中宠辱多。
偶成
作者：孔武仲
朝代：宋

翦斷長翎入網羅，十年光景怨蹉跎。
欲提長劍爲游說，且卧空山學揣摩。
砧杵夜寒醒醉夢，風霜秋緊役詩魔。
不須計較當時事，黄卷書中寵辱多。
偶書
作者：孔武仲
朝代：宋

夜枕唯便睡，晨窗不展書。
學文真漸懶，與世况全疏。
老合耕山澗，恩容寄石渠。
飡氊亦堪飽，不歎食無魚。
偶書
作者：孔武仲
朝代：宋

暮上高樓聽村笛，清風寥寥吹澤國。
蒼山莽野百戰地，美木陰林四時色。
浩蕩坤乾萬里中，風光盡属漁樵客。
儿归行
作者：孔武仲
朝代：宋

儿归儿不归，朝为子母欢。
暮为禽鸟飞，故居不得返。
深林安可依，此身寂寞已如此。
我母在家应忆子，子今岂不思其亲。
空有旧心无旧身，儿归儿不归。
春已暮，朝多风，夕多雨。
山虽有泉陇有黍，儿寒有谁诉，儿饥与谁语。
万物卵翼皆相随，儿今不得儿子母。
儿归儿不归，年年三月种麻时。
此声烦且悲，闻昔一母生两儿。
于已所生独爱之，麻生指作还家期。
惟憎者来爱者去，物理反覆不可知。
天公岂欲故如此，善恶报敏如埙箎。
至今哀怨留空山，长为鍳戒子母间。
岂独行客愁心颜，儿归摧痛伤心肝。
儿归行
作者：孔武仲
朝代：宋

儿归儿不归，朝为子母欢，暮为禽鸟飞。故居不得返，深林安可依。此身寂寞已如此，我母在家应忆子。子今岂不思其亲，空有旧心无旧身。儿归儿不归，春已暮，朝多风，夕多雨。山虽有泉陇有黍，儿寒有谁诉，儿饥与谁语。万物卵翼皆相随，儿今不得儿子母。儿归儿不归，年年三月种麻时。此声烦且悲，闻昔一母生两儿。于已所生独爱之，麻生指作还家期。惟憎者来爱者去，物理反覆不可知。天公岂欲故如此，善恶报敏如埙篪。至今哀怨留空山，长为鉴戒子母间。岂独行客愁心颜，儿归摧痛伤心肝。
元日值雪
作者：孔武仲
朝代：宋

东皇点缀一何工，飞下琪花顷刻中。
变尽楼台成夜月，不容车马竞春风。
崎岖广市黄泥汚，冷淡羣山彩日红。
野叟相逢应更喜，从来盈尺瑞年丰。
元日值雪
作者：孔武仲
朝代：宋

东皇点缀一何工，飞下琪花顷刻中。变尽楼台成夜月，不容车马竞春风。崎岖广市黄泥污，冷淡群山彩日红。野叟相逢应更喜，从来盈尺瑞年丰。
元日值雪
作者：孔武仲
朝代：宋

東皇點綴一何工，飛下琪花頃刻中。
變盡樓臺成夜月，不容車馬競春風。
崎嶇廣市黄泥汚，冷淡羣山彩日紅。
野叟相逢應更喜，從來盈尺瑞年豐。
兒歸行
作者：孔武仲
朝代：宋

兒歸兒不歸，朝爲子母歡。
暮爲禽鳥飛，故居不得返。
深林安可依，此身寂寞已如此。
我母在家應憶子，子今豈不思其親。
空有舊心無舊身，兒歸兒不歸。
春已暮，朝多風，夕多雨。
山雖有泉隴有黍，兒寒有誰訴，兒饑與誰語。
萬物卵翼皆相隨，兒今不得兒子母。
兒歸兒不歸，年年三月種麻時。
此聲煩且悲，聞昔一母生兩兒。
于已所生獨愛之，麻生指作還家期。
惟憎者來愛者去，物理反覆不可知。
天公豈欲故如此，善惡報敏如塤箎。
至今哀怨留空山，長爲鍳戒子母間。
豈獨行客愁心顔，兒歸摧痛傷心肝。
入万家园
作者：孔武仲
朝代：宋
体裁：五言律诗

行尽东南郡，重来访旧居。此心能有止，他境更谁如。入径看生笋，临池想跃鱼。仍贪田舍乐，植杖劝芸锄。
入关山
作者：孔武仲
朝代：宋

轻舆兀兀乘朝晖，渐入山径行逶迤。
昨日喜与山相见，今日得与山相随。
山中老翁迎我笑，借问久矣来何迟。
答云王都冨且乐，四方车马皆奔驰。
我虽踈慵亦勉强，天恩得邑方南归。
山林朝市不同调，公虽高？宜无讥。
老翁闻语更驩意，为我煮水烧松枝。
山家十钱得升酒，劝我引觞聊沃饥。
为翁一奏白雪曲，翁亦为我歌紫芝。
此声淡泊极有味，往往世俗无人知。
山中之乐有如此，嗟我舍此将焉之。
入关山
作者：孔武仲
朝代：宋

轻舆兀兀乘朝晖，渐入山径行逶迤。昨日喜与山相见，今日得与山相随。山中老翁迎我笑，借问久矣来何迟。答云王都富且乐，四方车马皆奔驰。我虽疏慵亦勉强，天恩得邑方南归。山林朝市不同调，公虽高简宜无讥。老翁闻语更欢意，为我煮水烧松枝。山家十钱得升酒，劝我引觞聊沃饥。为翁一奏白雪曲，翁亦为我歌紫芝。此声淡泊极有味，往往世俗无人知。山中之乐有如此，嗟我舍此将焉之。
入局馬上
作者：孔武仲
朝代：宋

愁雲慘慘増寒威，冰鋩砭骨裘不支。
鳴騶南北困道路，擾擾人趨入省時。
京師久旱塵土惡，喜有小雨沾鬚眉。
跨鞍便起江湖興，波明别浦柳半垂。
卧聽篷聲睡正穏，放船不問歸來遲。
入局马上
作者：孔武仲
朝代：宋

愁云惨惨増寒威，冰铓砭骨裘不支。
鸣驺南北困道路，扰扰人趋入省时。
京师久旱尘土恶，喜有小雨沾鬚眉。
跨鞍便起江湖兴，波明别浦柳半垂。
卧听篷声睡正穏，放船不问归来迟。
入局马上
作者：孔武仲
朝代：宋

愁云惨惨增寒威，冰铓砭骨裘不支。鸣驺南北困道路，扰扰人趋入省时。京师久旱尘土恶，喜有小雨沾须眉。跨鞍便起江湖兴，波明别浦柳半垂。卧听篷声睡正稳，放船不问归来迟。
入山三首
作者：孔武仲
朝代：宋

冠盖成阴中路回，独携莲社道人来。千岩万壑初相识，分付晴岚面面开。十岁不出还可嗟，经旬遍走梵王家。群仙拍手向人笑，方朔今来何晚耶。
入山三首·其一
作者：孔武仲
朝代：宋

冠盖成阴中路回，独携莲社道人来。千岩万壑初相识，分付晴岚面面开。
入山三首·其一
作者：孔武仲
朝代：宋

冠盖成阴中路迴，独携莲社道人来。
千岩万壑初相识，分付晴岚面面开。
入山三首·其一
作者：孔武仲
朝代：宋

冠蓋成陰中路迴，獨攜蓮社道人來。
千巖萬壑初相識，分付晴嵐面面開。
入山三首·其三
作者：孔武仲
朝代：宋

十岁不出还可嗟，经旬遍走梵王家。
羣仙拍手向人笑，方朔今来何晚耶。
入山三首·其三
作者：孔武仲
朝代：宋

十岁不出还可嗟，经旬遍走梵王家。群仙拍手向人笑，方朔今来何晚耶。
入山三首·其三
作者：孔武仲
朝代：宋

十歲不出還可嗟，經旬遍走梵王家。
羣仙拍手向人笑，方朔今來何晚耶。
入山三首·其二
作者：孔武仲
朝代：宋
体裁：七言律诗

路出西林兴倍长，轻衫短盖入秋阳。层崖蔽日多清影，深谷迷人有异香。访古不辞穿绝磴，参禅直为遍诸方。此身似是辽东鹤，偶逐飞云到故乡。
入山三首·其二
作者：孔武仲
朝代：宋

路出西林興倍長，輕衫短蓋入秋陽。
層崖蔽日多清影，深谷迷人有異香。
訪古不辭穿絕磴，參禪直爲遍諸方。
此身似是遼東鶴，偶逐飛雲到故鄉。
入湘江二絕句·其一
作者：孔武仲
朝代：宋

清川曲岸進遲遲，採得菊花三兩枝。
撚弄秋香斜日下，有懐江國去年時。
入湘江二絕句·其二
作者：孔武仲
朝代：宋

平沙襯水竹藏雲，自古多招薄命人。
我獨遠來追所好，是中魚美緑醅醇。
入湘江二绝句
作者：孔武仲
朝代：宋

清川曲岸进迟迟，采得菊花三两枝。撚弄秋香斜日下，有怀江国去年时。平沙衬水竹藏云，自古多招薄命人。我独远来追所好，是中鱼美绿醅醇。
入湘江二绝句·其一
作者：孔武仲
朝代：宋

清川曲岸进迟迟，采得菊花三两枝。
捻弄秋香斜日下，有懐江国去年时。
入湘江二绝句·其一
作者：孔武仲
朝代：宋

清川曲岸进迟迟，采得菊花三两枝。撚弄秋香斜日下，有怀江国去年时。
入湘江二绝句·其二
作者：孔武仲
朝代：宋

平沙衬水竹藏云，自古多招薄命人。
我独远来追所好，是中鱼美緑醅醇。
入湘江二绝句·其二
作者：孔武仲
朝代：宋

平沙衬水竹藏云，自古多招薄命人。我独远来追所好，是中鱼美绿醅醇。
入萬家園
作者：孔武仲
朝代：宋

行盡東南郡，重來訪舊居。
此心能有止，他境更誰如。
入徑看生笋，臨池想躍魚。
仍貪田舍樂，植杖勸芸鋤。
入鄢陵界
作者：孔武仲
朝代：宋

馬蹄騰踏去如流，雨止車塵凝不浮。
驛道夷平桑柘美，人言從此屬皇州。
入鄢陵界
作者：孔武仲
朝代：宋
体裁：七言绝句

马蹄腾踏去如流，雨止车尘凝不浮。驿道夷平桑柘美，人言从此属皇州。
入關山
作者：孔武仲
朝代：宋

輕輿兀兀乘朝暉，漸入山徑行逶迤。
昨日喜與山相見，今日得與山相隨。
山中老翁迎我笑，借問久矣來何遲。
答云王都冨且樂，四方車馬皆奔馳。
我雖踈慵亦勉强，天恩得邑方南歸。
山林朝市不同調，公雖高？宜無譏。
老翁聞語更驩意，爲我煮水燒松枝。
山家十錢得升酒，勸我引觴聊沃饑。
爲翁一奏白雪曲，翁亦爲我歌紫芝。
此聲淡泊極有味，往往世俗無人知。
山中之樂有如此，嗟我捨此將焉之。
內閤錢公寵惠高麗扇以梅州大紙報之仍賦詩
作者：孔武仲
朝代：宋

昨夜秋風來户庭，殘燈閃滅微凉生。
得公團扇未及用，挂向空堂神骨清。
但將遠趣醒耳目，不獨暑月排歊蒸。
慚當厚意無以報，前詩空說玖與瓊。
漆箱猶有南中紙，濶似棋枰净如水。
傳聞造之自梅州，蠻奴赤脚踏溪流。
銀波滲徹雲蟾髓，入軸萬杵光欲浮。
收藏終恐非吾物，寶劍銀鈎有時失。
不如包卷歸文房，錢公家世能文章。
五日京兆聊爾耳，歸步金鑾上玉堂。
玉堂不復知吏事，紫槖華簮奉天子。
鳳閣曾觀思湧泉，謫仙今振辭如綺。
不似冷官太苦辛，吟哦風月愁山鬼。
六月望参
作者：孔武仲
朝代：宋

宿露初晞物向阳，袍鞋如水转回廊。天开北极星辰正，风应南薰殿阁凉。蓂荚已瞻圆魄就，槐花初覆广庭香。朝廷礼数优元老，独后千官拜未央。
六月望参
作者：孔武仲
朝代：宋

宿露初晞物向阳，袍鞋如水转迴廊。
天开北极星辰正，风应南熏殿阁凉。
蓂荚已瞻圆魄就，槐花初覆广庭香。
朝廷礼数优元老，独后千官拜未央。
六月望參
作者：孔武仲
朝代：宋

宿露初晞物向陽，袍鞋如水轉迴廊。
天開北極星辰正，風應南薰殿閣涼。
蓂莢已瞻圓魄就，槐花初覆廣庭香。
朝廷禮數優元老，獨後千官拜未央。
关山五首·其一
作者：孔武仲
朝代：宋
体裁：七言绝句

晓上春风第一楂，豁然披眼尽天涯。原田极望人稀少，掩映茅篁数十家。
关山五首·其三
作者：孔武仲
朝代：宋
体裁：五言绝句

少妇织新丝，人来不下机。斜阳过茅屋，郎亦采樵归。
关山五首·其二
作者：孔武仲
朝代：宋

岭尽还临水，溪穷又有山。
人游明镜裏，鸟语白云间。
关山五首·其二
作者：孔武仲
朝代：宋

岭尽还临水，溪穷又有山。人游明镜里，鸟语白云间。
关山五首·其二
作者：孔武仲
朝代：宋

岭尽还临水，溪穷又有山。人游明镜里，鸟语白云间。少妇织新丝，人来不下机。斜阳过茅屋，郎亦采樵归。晓上春风第一楂，豁然披眼尽天涯。原田极望人稀少，掩映茅篁数十家。北地樵苏寸草空，不如烧炭此山中。良材合抱随斤斧，岂顾区区栎与枫。山溪百转水泠泠，栽插新秧次第成。风赶绿茸无断处，他时粒粒是香粳。
关山五首·其五
作者：孔武仲
朝代：宋

山溪百转水泠泠，栽插新秧次第成。
风赶緑茸无断处，他时粒粒是香秔。
关山五首·其五
作者：孔武仲
朝代：宋

山溪百转水泠泠，栽插新秧次第成。风赶绿茸无断处，他时粒粒是香粳。
关山五首·其四
作者：孔武仲
朝代：宋
体裁：七言绝句

北地樵苏寸草空，不如烧炭此山中。良材合抱随斤斧，岂顾区区栎与枫。
关山路三首
作者：孔武仲
朝代：宋

朝来晴色颇鲜妍，最爱群峰雪皓然。驻马折梅看皎洁，临流照影弄潺湲。晨朝马匹涉崎岖，映水梅花尚一株。旬日山川历千里，江南雪蕊己全无。马力虺隤苦不禁，仆夫流汗亦沾襟。抱琴来写非无意，爱此山高涧水深。
关山路三首·其一
作者：孔武仲
朝代：宋

朝来晴色颇鲜妍，最爱群峰雪皓然。驻马折梅看皎洁，临流照影弄潺湲。
关山路三首·其三
作者：孔武仲
朝代：宋

马力虺隤苦不禁，仆夫流汗亦沾襟。抱琴来写非无意，爱此山高涧水深。
关山路三首·其二
作者：孔武仲
朝代：宋

晨朝马匹涉崎岖，映水梅花尚一株。旬日山川历千里，江南雪蕊己全无。
兴龙节上寿
作者：孔武仲
朝代：宋
体裁：七言律诗

瑞雪峨峨宫殿明，千秋佳节会公卿。香飘彩雾萦天仗，酒浥流霞满寿觥。密勿华封多好语，锵洋钧奏尽和声。自怜初预称觞乐，江海飘萍已半生。
内閤钱公宠惠高丽扇以梅州大纸报之仍赋诗
作者：孔武仲
朝代：宋

昨夜秋风来户庭，残灯闪灭微凉生。
得公团扇未及用，挂向空堂神骨清。
但将远趣醒耳目，不独暑月排歊蒸。
惭当厚意无以报，前诗空说玖与琼。
漆箱犹有南中纸，阔似棋枰净如水。
传闻造之自梅州，蛮奴赤脚踏溪流。
银波渗彻云蟾髓，入轴万杵光欲浮。
收藏终恐非吾物，宝剑银鈎有时失。
不如包卷归文房，钱公家世能文章。
五日京兆聊尔耳，归步金銮上玉堂。
玉堂不復知吏事，紫槖华簮奉天子。
凤阁曾观思涌泉，谪仙今振辞如绮。
不似冷官太苦辛，吟哦风月愁山鬼。
内閤钱公宠惠高丽扇以梅州大纸报之仍赋诗
作者：孔武仲
朝代：宋

昨夜秋风来户庭，残灯闪灭微凉生。得公团扇未及用，挂向空堂神骨清。但将远趣醒耳目，不独暑月排歊蒸。惭当厚意无以报，前诗空说玖与琼。漆箱犹有南中纸，阔似棋枰净如水。传闻造之自梅州，蛮奴赤脚踏溪流。银波渗彻云蟾髓，入轴万杵光欲浮。收藏终恐非吾物，宝剑银钩有时失。不如包卷归文房，钱公家世能文章。五日京兆聊尔耳，归步金銮上玉堂。玉堂不复知吏事，紫橐华簪奉天子。凤阁曾观思涌泉，谪仙今振辞如绮。不似冷官太苦辛，吟哦风月愁山鬼。
再用韵和子瞻
作者：孔武仲
朝代：宋

堂堂司寇公，族姓原自古。支流入汉唐，浩渺无寻处。子瞻得家法，自少不勤苦。戏剧入场屋，名声振寰宇。凝思肤寸云，落笔万点雨。中间触机阱，窘若带箭虎。坎轲连交游，冻饥及稚乳。归来直玉堂，得失亦相补。顾我縻一官，未即江海去。裳衣裹穷猿，系以三尺组。知公心胸中，坦不置城府。漫刺犹可持，还当谒文举。
再用韵和子瞻
作者：孔武仲
朝代：宋

堂堂司寇公，族姓原自古。
支流入汉唐，浩渺无寻处。
子瞻得家法，自少不勤苦。
戏剧入塲屋，名声振寰宇。
凝思肤寸云，落笔万点雨。
中间触机阱，窘若带箭虎。
坎轲连交游，冻饥及穉乳。
归来直玉堂，得失亦相补。
頋我縻一官，未即江海去。
裳衣裹穷猿，繫以三尺组。
知公心胸中，坦不置城府。
漫刺犹可持，还当谒文举。
再用韻和子瞻
作者：孔武仲
朝代：宋

堂堂司寇公，族姓原自古。
支流入漢唐，浩渺無尋處。
子瞻得家法，自少不勤苦。
戲劇入塲屋，名聲振寰宇。
凝思膚寸雲，落筆萬點雨。
中間觸機阱，窘若带箭虎。
坎軻連交游，凍饑及穉乳。
歸來直玉堂，得失亦相補。
頋我縻一官，未即江海去。
裳衣裹窮猿，繫以三尺組。
知公心胸中，坦不置城府。
漫刺猶可持，還當謁文舉。
冬至夜飲
作者：孔武仲
朝代：宋

翠帟排銀燭，金爐飄篆香。
人情感佳節，天氣踏新陽。
醉怯醇醪酒，寒知碧瓦霜。
明朝指天闕，萬壽獻君王。
冬至夜饮
作者：孔武仲
朝代：宋
体裁：五言律诗

翠帟排银烛，金炉飘篆香。人情感佳节，天气踏新阳。醉怯醇醪酒，寒知碧瓦霜。明朝指天阙，万寿献君王。
净因院赴浴
作者：孔武仲
朝代：宋
体裁：五言律诗

汉客疲江海，乘槎万里归。重寻象王舍，一浣洛城衣。坏壁凝香霭，明轩泛暮晖。红尘不相贷，归路骤骖騑。
凤凰陂
作者：孔武仲
朝代：宋

长陂寂寞断鸱鸦，浩浩春风马鬛斜。
待得春霖添水满，只应从此却还家。
凤凰陂
作者：孔武仲
朝代：宋

长陂寂寞断鸱鸦，浩浩春风马鬣斜。待得春霖添水满，只应从此却还家。
出京
作者：孔武仲
朝代：宋

整頓歸裝夜不眠，籃輿出趁早涼天。
東南爽氣來相逼，葉底初聞一片蟬。
出京
作者：孔武仲
朝代：宋
体裁：七言绝句

整顿归装夜不眠，篮舆出趁早凉天。东南爽气来相逼，叶底初闻一片蝉。
刍车吟
作者：孔武仲
朝代：宋

京师患无马，有马患乏刍。
长鞭随牛牛引车，三冬以来要贮积，十倍之价在须臾。
都城之物不便美，枯笋宿菜供庖厨。
况此剉秣岂能足，杂以豌豆调陈麸。
却思当年在江湖，緑阴冉冉如云敷，百马嘶龁皆自如。
安知入市比金玉，风物陡逐山川殊。
马饥且瘠不足怪，壮士犹有釜生鱼。
刍车吟
作者：孔武仲
朝代：宋

京师患无马，有马患乏刍。长鞭随牛牛引车，三冬以来要贮积，十倍之价在须臾。都城之物不便美，枯笋宿菜供庖厨。况此剉秣岂能足，杂以豌豆调陈麸。却思当年在江湖，绿阴冉冉如云敷，百马嘶龁皆自如。安知入市比金玉，风物陡逐山川殊。马饥且瘠不足怪，壮士犹有釜生鱼。
刘公诗
作者：孔武仲
朝代：宋

原甫吾不识，闻之士大夫。
少时已绝羣，卓荦千里驹。
读书足智虑，万卷力有余。
善发六艺藴，高谈诋先儒。
天文地理学，道藏及浮屠。
纎悉无不讲，讲之皆粲如。
文章弄豪赡，咳唾玉与珠。
避落八极间，买者论锱铢。
为人又挺特，不与侠者俱。
伉健虎独步，轩昂鹤仍孤。
身虽登两禁，未及秉钧枢。
爽气随沆瀣，敛收入清都。
嗟嗟刘夫子，信是荀扬徒。
冨贵非穷愁，而復多着书。
荒城过宿雨，古寺入平芜。
郁郁壁上诗，奎鈎照天衢。
我来值日暮，篝火为踟蹰。
想见其风骨，磊落眉宇踈。
邦人好事少，不以玉石摹。
歳月更久远，雕摧逐泥涂。
作诗贵述美，聊用赞不渝。
刘公诗
作者：孔武仲
朝代：宋

原甫吾不识，闻之士大夫。少时已绝群，卓荦千里驹。读书足智虑，万卷力有馀。善发六艺蕴，高谈诋先儒。天文地理学，道藏及浮屠。纤悉无不讲，讲之皆粲如。文章弄豪赡，咳唾玉与珠。避落八极间，买者论锱铢。为人又挺特，不与侠者俱。伉健虎独步，轩昂鹤仍孤。身虽登两禁，未及秉钧枢。爽气随沆瀣，敛收入清都。嗟嗟刘夫子，信是荀扬徒。富贵非穷愁，而复多著书。荒城过宿雨，古寺入平芜。郁郁壁上诗，奎钩照天衢。我来值日暮，篝火为踟蹰。想见其风骨，磊落眉宇疏。邦人好事少，不以玉石摹。岁月更久远，彫摧逐泥涂。作诗贵述美，聊用赞不渝。
刘器之阴山七骑图
作者：孔武仲
朝代：宋

北风飒飒边云黄，飞沙曀日天惨苍。
驾鹅鸣哀雁不翔，七骑正出阴山傍。
山傍阴尘岁无阳，鸟飞堕翼人立僵。
犯寒跨鞍知悍强，以此决战谁能当。
面颜虽在姓莫详，一一胡帽胡衣裳。
马蹄涩缩弓不张，但见旗旆随飞扬。
凤瓶倒酒进其王，俯仰意气骄雪霜。
横斜道路深浅冈，想见射获多麏麞。
时平不復忧邉疆，但见楼兰驰骕骦。
仍嗤苦淡无辉光，人生所乐惟故乡。
彭城妙本家世藏，託以轻缣盛锦囊。
持来舒捲临华堂，环视叹诧几发狂。
我生未省到朔方，坐令出塞意慨慷。
攘归可敌千金装，长厚不疑同舍郎。
刘器之阴山七骑图
作者：孔武仲
朝代：宋

北风飒飒边云黄，飞沙曀日天惨苍。鴐鹅鸣哀雁不翔，七骑正出阴山傍。山傍阴尘岁无阳，鸟飞堕翼人立僵。犯寒跨鞍知悍强，以此决战谁能当。面颜虽在姓莫详，一一胡帽胡衣裳。马蹄涩缩弓不张，但见旗旆随飞扬。凤瓶倒酒进其王，俯仰意气骄雪霜。横斜道路深浅冈，想见射获多麇獐。时平不复忧边疆，但见楼兰驰骕骦。仍嗤苦淡无辉光，人生所乐惟故乡。彭城妙本家世藏，托以轻缣盛锦囊。持来舒捲临华堂，环视叹诧几发狂。我生未省到朔方，坐令出塞意慨慷。攘归可敌千金装，长厚不疑同舍郎。
初秋大热
作者：孔武仲
朝代：宋

金神整霜仗，昨日从西回。谓当有爽气，吹荡沧溟开。谁知祝融军，执热䟃？来。六龙驻长安，无风动浮埃。窗筠气烜赩，庭鹤羽摧颓。向晚蚊声号，轰轰渐成雷。径思去尘嚣，登临千丈台。披襟迎清飔，俯听惊鸿哀。仆羸不能驾，我马亦虺隤。闭关吟愁云，履迹乱苍苔。炎凉自交战，我辈能忘怀。
初秋大热
作者：孔武仲
朝代：宋
体裁：古风

金神整霜仗，昨日从西回。谓当有爽气，吹荡沧溟开。谁知祝融军，执热䟃�来。六龙驻长安，无风动浮埃。窗筠气烜赩，庭鹤羽摧颓。向晚蚊声号，轰轰渐成雷。径思去尘嚣，登临千丈台。披襟迎清飔，俯听惊鸿哀。仆羸不能驾，我马亦虺隤。闭关吟愁云，履迹乱苍苔。炎凉自交战，我辈能忘怀。
初秋大热
作者：孔武仲
朝代：宋

金神整霜仗，昨日从西回。
谓当有爽气，吹荡沧溟开。
谁知祝融军，执热䟃𧽼来。
六龙驻长安，无风动浮埃。
窗筠气烜赩，庭鹤羽摧頽。
向晚蚊声号，轰轰渐成雷。
径思去尘嚣，登临千丈台。
披襟迎清飔，俯听惊鸿哀。
仆羸不能驾，我马亦虺隤。
闭关吟愁云，履迹乱苍苔。
炎凉自交战，我辈能忘懐。
初秋大熱
作者：孔武仲
朝代：宋

金神整霜仗，昨日從西回。
謂當有爽氣，吹蕩滄溟開。
誰知祝融軍，執熱䟃𧽼來。
六龍駐長安，無風動浮埃。
窗筠氣烜赩，庭鶴羽摧頽。
向晚蚊聲號，轟轟漸成雷。
徑思去塵囂，登臨千丈臺。
披襟迎清颸，俯聽驚鴻哀。
僕羸不能駕，我馬亦虺隤。
閉關吟愁雲，履迹亂蒼苔。
炎凉自交戰，我輩能忘懐。
初賜幡勝戲和諸公二首·其一
作者：孔武仲
朝代：宋

鏤幡翦勝喜傾朝，不問紆藍與珥貂。
羣玉參差排晚日，萬花瑣碎動春霄。
蕙風已轉東郊緑，柳雪猶低北苑條。
從此恩波與温律，併隨歌頌入咸韶。
初賜幡勝戲和諸公二首·其二
作者：孔武仲
朝代：宋

拜賜匆匆早上朝，公卿前列盡金貂。
日留愛景明雙闕，春逐恩輝下九霄。
靈沼輕凘猶覆水，上林微緑已縈條。
自慚羽翮非鸞鳳，亦預彤庭舞舜韶。
初赐幡胜戏和诸公二首
作者：孔武仲
朝代：宋

镂幡剪胜喜倾朝，不问纡蓝与珥貂。群玉参差排晚日，万花琐碎动春霄。蕙风已转东郊绿，柳雪犹低北苑条。从此恩波与温律，并随歌颂入咸韶。拜赐匆匆早上朝，公卿前列尽金貂。日留爱景明双阙，春逐恩辉下九霄。灵沼轻凘犹覆水，上林微绿已萦条。自惭羽翮非鸾凤，亦预彤庭舞舜韶。
初赐幡胜戏和诸公二首·其一
作者：孔武仲
朝代：宋

镂幡剪胜喜倾朝，不问纡蓝与珥貂。群玉参差排晚日，万花琐碎动春霄。蕙风已转东郊绿，柳雪犹低北苑条。从此恩波与温律，并随歌颂入咸韶。
初赐幡胜戏和诸公二首·其一
作者：孔武仲
朝代：宋

镂幡翦胜喜倾朝，不问纡蓝与珥貂。
羣玉参差排晚日，万花琐碎动春霄。
蕙风已转东郊緑，柳雪犹低北苑条。
从此恩波与温律，併随歌颂入咸韶。
初赐幡胜戏和诸公二首·其二
作者：孔武仲
朝代：宋

拜赐匆匆早上朝，公卿前列尽金貂。
日留爱景明双阙，春逐恩辉下九霄。
灵沼轻凘犹覆水，上林微緑已萦条。
自惭羽翮非鸾凤，亦预彤庭舞舜韶。
初赐幡胜戏和诸公二首·其二
作者：孔武仲
朝代：宋

拜赐匆匆早上朝，公卿前列尽金貂。日留爱景明双阙，春逐恩辉下九霄。灵沼轻凘犹覆水，上林微绿已萦条。自惭羽翮非鸾凤，亦预彤庭舞舜韶。
劉公詩
作者：孔武仲
朝代：宋

原甫吾不識，聞之士大夫。
少時已絕羣，卓犖千里駒。
讀書足智慮，萬卷力有餘。
善發六藝藴，高談詆先儒。
天文地理學，道藏及浮屠。
纎悉無不講，講之皆粲如。
文章弄豪贍，咳唾玉與珠。
避落八極間，買者論錙銖。
爲人又挺特，不與俠者俱。
伉健虎獨步，軒昂鶴仍孤。
身雖登兩禁，未及秉鈞樞。
爽氣隨沆瀣，斂收入清都。
嗟嗟劉夫子，信是荀揚徒。
冨貴非窮愁，而復多著書。
荒城過宿雨，古寺入平蕪。
鬱鬱壁上詩，奎鈎照天衢。
我來值日暮，篝火爲踟蹰。
想見其風骨，磊落眉宇踈。
邦人好事少，不以玉石摹。
歳月更久遠，彫摧逐泥塗。
作詩貴述美，聊用贊不渝。
劉器之陰山七騎圖
作者：孔武仲
朝代：宋

北風颯颯邊雲黄，飛沙曀日天慘蒼。
駕鵝鳴哀雁不翔，七騎正出陰山傍。
山傍陰塵歲無陽，鳥飛墮翼人立僵。
犯寒跨鞍知悍强，以此决戰誰能當。
面顔雖在姓莫詳，一一胡帽胡衣裳。
馬蹄澀縮弓不張，但見旗旆隨飛揚。
鳳瓶倒酒進其王，俯仰意氣驕雪霜。
横斜道路深淺岡，想見射獲多麏麞。
時平不復憂邉疆，但見樓蘭馳驌驦。
仍嗤苦淡無輝光，人生所樂惟故鄉。
彭城妙本家世藏，託以輕縑盛錦囊。
持來舒捲臨華堂，環視歎詫幾發狂。
我生未省到朔方，坐令出塞意慨慷。
攘歸可敵千金裝，長厚不疑同舍郎。
加禄道中
作者：孔武仲
朝代：宋

仆夫疲踬复小休，晴云澹澹更悠悠。村陂无人鸟声乐，涧草不动春风柔。长道此去星斗近，后期南来桑柘稠。怀哉吾祖不温席，老矣长卿今倦游。
加禄道中
作者：孔武仲
朝代：宋

仆夫疲踬復小休，晴云澹澹更悠悠。
村陂无人鸟声乐，涧草不动春风柔。
长道此去星斗近，后期南来桑柘稠。
懐哉吾祖不温席，老矣长卿今倦游。
加禄道中
作者：孔武仲
朝代：宋

僕夫疲躓復小休，晴雲澹澹更悠悠。
村陂無人鳥聲樂，澗草不動春風柔。
長道此去星斗近，後期南來桑柘稠。
懐哉吾祖不温席，老矣長卿今倦游。
勝師堂雙竹
作者：孔武仲
朝代：宋

累石爲峰太謹嚴，故排雙竹闢修纎。
天風似亦喜清净，時嫋枝梢爲埽簷。
十一月十六日入館
作者：孔武仲
朝代：宋

一雪初乾曉日紅，行人爭道已憧憧。
泥縈馬足行初躓，寒犯貂裘力正濃。
地逼新陽雖喜氣，雲垂滄海更愁容。
便應買酒邀儔侣，爛醉高眠羣玉峰。
十一月十六日入馆
作者：孔武仲
朝代：宋

一雪初乾晓日红，行人争道已憧憧。泥萦马足行初踬，寒犯貂裘力正浓。地逼新阳虽喜气，云垂沧海更愁容。便应买酒邀俦侣，烂醉高眠群玉峰。
十一月十六日入馆
作者：孔武仲
朝代：宋

一雪初干晓日红，行人争道已憧憧。
泥萦马足行初踬，寒犯貂裘力正浓。
地逼新阳虽喜气，云垂沧海更愁容。
便应买酒邀俦侣，烂醉高眠羣玉峰。
十二月十二日后殿朝参
作者：孔武仲
朝代：宋
体裁：五言律诗

广殿泬寥边，鸣靴趁静鞭。中霄黄道直，诸御锦袍鲜。夜雨尘如洗，秋槐影尚圆。银台不奏事，人乐太平年。
十二月十二日後殿朝參
作者：孔武仲
朝代：宋

廣殿泬寥邊，鳴靴趁靜鞭。
中霄黄道直，諸御錦袍鮮。
夜雨塵如洗，秋槐影尚圓。
銀臺不奏事，人樂太平年。
十二月十六日后殿朝谒
作者：孔武仲
朝代：宋

晨光先到帝王州，别殿珠帘不上鈎。
万岁声齐山献寿，九门朝退海分流。
参差雉尾回丹陛，杳远鸡声下禁楼。
年少曾来奏词赋，钧天却记梦中游。
十二月十六日后殿朝谒
作者：孔武仲
朝代：宋

晨光先到帝王州，别殿珠帘不上钩。万岁声齐山献寿，九门朝退海分流。参差雉尾回丹陛，杳远鸡声下禁楼。年少曾来奏词赋，钧天却记梦中游。
十二月十六日後殿朝謁
作者：孔武仲
朝代：宋

晨光先到帝王州，别殿珠簾不上鈎。
萬歲聲齊山獻壽，九門朝退海分流。
參差雉尾回丹陛，杳遠雞聲下禁樓。
年少曾來奏詞賦，鈞天却記夢中遊。
十二月朔入局
作者：孔武仲
朝代：宋
体裁：七言律诗

坐听禅林叩晓钟，官曹遥指禁城东。千门洒扫冰镵路，万木号呼叶受风。金殿放朝閒虎士，蟾泓挥翰冷瑶宫。春晖闭目无多日，预草新文拟送穷。
十二月朔入局
作者：孔武仲
朝代：宋

坐聽禪林叩曉鐘，官曹遙指禁城東。
千門洒掃冰鑱路，萬木號呼葉受風。
金殿放朝閒虎士，蟾泓揮翰冷瑤宫。
春暉閉目無多日，預草新文擬送窮。
十月朔过殿
作者：孔武仲
朝代：宋

平晓清风响北林，大明宫殿肃阴阴。
雕舆来息云天上，黼座遥瞻斗极深。
庭广袍衣自相照，朝回幡盖尚余音。
太平文物多师古，想望汉唐犹视今。
十月朔过殿
作者：孔武仲
朝代：宋

平晓清风响北林，大明宫殿肃阴阴。雕舆来息云天上，黼座遥瞻斗极深。庭广袍衣自相照，朝回幡盖尚馀音。太平文物多师古，想望汉唐犹视今。
十月朔過殿
作者：孔武仲
朝代：宋

平曉清風響北林，大明宫殿肅陰陰。
雕輿來息雲天上，黼座遙瞻斗極深。
庭廣袍衣自相照，朝回幡蓋尚餘音。
太平文物多師古，想望漢唐猶視今。
卧龍潭
作者：孔武仲
朝代：宋

已登卧龍庵，更看卧龍瀑。
來從不盡山，奔入無底谷。
谷中鳴百雷，林外潄寒玉。
雄豪與清泚，上下相接續。
陽崖發幽花，陰壑偃喬木。
兩崖天劃開，萬古神潜伏。
我來坐潭上，俯仰清耳目。
神骨倍瀟灑，衣襟仍霡霂。
名山到能幾，好景看不足。
慇懃莫思歸，更共潭邊宿。
卧龙潭
作者：孔武仲
朝代：宋

已登卧龙庵，更看卧龙瀑。来从不尽山，奔入无底谷。谷中鸣百雷，林外漱寒玉。雄豪与清泚，上下相接续。阳崖发幽花，阴壑偃乔木。两崖天划开，万古神潜伏。我来坐潭上，俯仰清耳目。神骨倍潇洒，衣襟仍霢霂。名山到能几，好景看不足。慇勤莫思归，更共潭边宿。
卧龙潭
作者：孔武仲
朝代：宋

已登卧龙庵，更看卧龙瀑。
来从不尽山，奔入无底谷。
谷中鸣百雷，林外潄寒玉。
雄豪与清泚，上下相接续。
阳崖发幽花，阴壑偃乔木。
两崖天划开，万古神潜伏。
我来坐潭上，俯仰清耳目。
神骨倍潇洒，衣襟仍霡霂。
名山到能几，好景看不足。
慇懃莫思归，更共潭边宿。
县圃有小城环之北面有邱阜耸出乔木蔽其上盖古战棚也到县之三月得荒径攀援而上视其形势可以为亭北望平野乃增筑之度为四楹公事之隙休息其间
作者：孔武仲
朝代：宋
体裁：七言律诗

堆案盈庭势未休，灰心聊此作天游。剪除榛莽成幽径，支架茅篁接古丘。叶密风多能庇暑，云开山出更宜秋。西园日涉从今始，谁信民官得自由。
县斋偶书
作者：孔武仲
朝代：宋
体裁：七言律诗

误恩为邑楚江浔，黾勉初疑力不任。吏事妄窥如管豹，归心难过是笼禽。低回未遂箕山志，慷慨犹希梁甫吟。案牍埽空庭院静，只将趺坐当鸣琴。
又三絕句·其一
作者：孔武仲
朝代：宋

風定南溪映碧虚，扁舟選勝百蟠紆。
荇花荷葉明人眼，猶記當年入鏡湖。
又三絕句·其三
作者：孔武仲
朝代：宋

舊遊蕭索十年餘，走遍東南雪滿鬚。
醉洒銀鈎題歲月，窺尋猶在壁間無。
又三絕句·其二
作者：孔武仲
朝代：宋

咫尺齊山不易登，力驅煩冗得身輕。
瑤巔珉洞須尋遍，從此乘風上玉京。
又三绝句
作者：孔武仲
朝代：宋

风定南溪映碧虚，扁舟选胜百蟠纡。荇花荷叶明人眼，犹记当年入镜湖。咫尺齐山不易登，力驱烦冗得身轻。瑶巅珉洞须寻遍，从此乘风上玉京。旧游萧索十年馀，走遍东南雪满须。醉洒银钩题岁月，窥寻犹在壁间无。
又三绝句·其一
作者：孔武仲
朝代：宋
体裁：七言绝句

风定南溪映碧虚，扁舟选胜百蟠纡。荇花荷叶明人眼，犹记当年入镜湖。
又三绝句·其三
作者：孔武仲
朝代：宋

旧游萧索十年余，走遍东南雪满鬚。
醉洒银鈎题岁月，窥寻犹在壁间无。
又三绝句·其三
作者：孔武仲
朝代：宋

旧游萧索十年馀，走遍东南雪满须。醉洒银钩题岁月，窥寻犹在壁间无。
又三绝句·其二
作者：孔武仲
朝代：宋
体裁：七言绝句

咫尺齐山不易登，力驱烦冗得身轻。瑶巅珉洞须寻遍，从此乘风上玉京。
发光山
作者：孔武仲
朝代：宋

摇摇春霜草头白，冰如龙蛇当辙迹。天开日丽非偶然，昨夜满山明月色。忆昨北走关山中，下坂还登百千尺。狂风虚霰何可当，破碎貂狐作巾帻。今朝驿道千里平，而况六幕俱空明。昔何艰险此何易，付予荣枯岂天意。人心既好马亦骄，腾缰齧辔鸣萧萧。我今亦复歌且谣，惠相好者同游遨。相与驰君之乐郊，从此不嗟冲涉劳。
发光山
作者：孔武仲
朝代：宋

摇摇春霜草头白，冰如龙蛇当辙迹。
天开日丽非偶然，昨夜满山明月色。
忆昨北走关山中，下坂还登百千尺。
狂风虚霰何可当，破碎貂狐作巾帻。
今朝驿道千里平，而况六幙俱空明。
昔何艰险此何易，付予荣枯岂天意。
人心既好马亦骄，腾缰啮辔鸣萧萧。
我今亦復歌且謡，惠相好者同游遨。
相与驰君之乐郊，从此不嗟衝涉劳。
发加禄
作者：孔武仲
朝代：宋

白草萧萧漾早晖，篮舆轻稳去如飞。淮天软暖多成雨，喜有轻寒犯客衣。
发加禄
作者：孔武仲
朝代：宋

白草萧萧漾早晖，篮舆轻穏去如飞。
淮天软暖多成雨，喜有轻寒犯客衣。
发彭泽
作者：孔武仲
朝代：宋

御风南去觉泠然，今日无惭御冦仙。
庐岳奇峰将出地，丰城宝气已连天。
诗书未敢当谋帅，忠信由来可涉川。
止仗江神扶羽翮，解帆江浦夕阳边。
发彭泽
作者：孔武仲
朝代：宋

御风南去觉泠然，今日无惭禦寇仙。庐岳奇峰将出地，丰城宝气已连天。诗书未敢当谋帅，忠信由来可涉川。止仗江神扶羽翮，解帆江浦夕阳边。
发浔阳
作者：孔武仲
朝代：宋
体裁：七言律诗

西游不敢避残年，兄弟分携楚水边。浩荡东风回草木，曚曈晓色满山川。却穿梅径花争落，久憩邮亭日未偏。安佚竟非儒者事，虺隤我马亦须鞭。
发王务二首
作者：孔武仲
朝代：宋

晓随灯火背千家，落尽疏星见远霞。一饷春声回宿鸟，半天寒色在啼鸦。临陂弱柳犹藏叶，当路残梅已尽花。赖值时光正妍润，稳看风物到京华。春水沟塍绿渐回，喧阗凫雁作群来。新年风物动人意，薄宦驱驰岂自媒。未解骖龙追渺莽，何妨乘蹇历崔嵬。田间亦有人閒逸，门掩柴荆昼未开。
发王务二首·其一
作者：孔武仲
朝代：宋

晓随灯火背千家，落尽疏星见远霞。一饷春声回宿鸟，半天寒色在啼鸦。临陂弱柳犹藏叶，当路残梅已尽花。赖值时光正妍润，稳看风物到京华。
发王务二首·其一
作者：孔武仲
朝代：宋

晓随灯火背千家，落尽踈星见远霞。
一饷春声回宿鸟，半天寒色在啼鸦。
临陂弱柳犹藏叶，当路残梅已尽花。
赖值时光正妍润，穏看风物到京华。
发王务二首·其二
作者：孔武仲
朝代：宋

春水沟塍緑渐回，喧阗鳬雁作羣来。
新年风物动人意，薄宦驱驰岂自媒。
未解骖龙追渺莽，何妨乘蹇歴崔嵬。
田间亦有人閒逸，门掩柴荆昼未开。
发王务二首·其二
作者：孔武仲
朝代：宋

春水沟塍绿渐回，喧阗凫雁作群来。新年风物动人意，薄宦驱驰岂自媒。未解骖龙追渺莽，何妨乘蹇历崔嵬。田间亦有人閒逸，门掩柴荆昼未开。
发蔡州
作者：孔武仲
朝代：宋

悠悠清晓历长陂，杨柳沟塍雁鹜池。风色著人寒料峭，日光生野暖融怡。鹤归云海心空在，雁度湖天力己疲。客路驰驱元不定，西游应有再来时。
发蔡州
作者：孔武仲
朝代：宋

悠悠清晓歴长陂，杨柳沟塍雁鹜池。
风色着人寒料峭，日光生野暖融怡。
鹤归云海心空在，雁度湖天力己疲。
客路驰驱元不定，西游应有再来时。
句
作者：孔武仲
朝代：宋

煎点径须烦绿珠。黄公山下官悰冷，应有新吟续七哀。
句·其一
作者：孔武仲
朝代：宋

煎点径须烦绿珠。
句·其一
作者：孔武仲
朝代：宋

煎點徑須煩綠珠。
句·其二
作者：孔武仲
朝代：宋

黄公山下官悰冷，应有新吟续七哀。
句·其二
作者：孔武仲
朝代：宋

黄公山下官悰冷，應有新吟續七哀。
叶师迎娶还吴省亲遂之官达州以诗见意
作者：孔武仲
朝代：宋
体裁：古风

言止苏台驾，遂泛荆江舟。京师诀别易，不以樽俎留。念书片言赠，俚音谢珠球。飞飞双凤凰，指日还故丘。更翔西南天，江云惨高秋。尊公今季鹰，菰莼契良谋。恩威在两部，所至膏泽流。弟当继华门，不愧古箕裘。高风长堤柳，挂帨已雄牛。相望以功业，毋为置书邮。
司馬溫公挽詩五首·其一
作者：孔武仲
朝代：宋

龍卧南陽久，天回北斗高。
廟堂更政化，巖谷起英髦。
正色朝端肅，華巔國務勞。
西州忽移翣，風木動悲號。
司馬溫公挽詩五首·其三
作者：孔武仲
朝代：宋

賜告恩稠疊，聞喪上震驚。
秋原無喜色，夜雨有悲聲。
世路嗟存没，公心達死生。
蓬山預讎校，新見史書成。
司馬溫公挽詩五首·其二
作者：孔武仲
朝代：宋

鼎鼐華元老，朝廷倚上台。
除疴得鍼砭，作解有風雷。
尚冀松椿壽，誰令柱石摧。
英靈參列宿，餘惠在春臺。
司馬溫公挽詩五首·其五
作者：孔武仲
朝代：宋

拙與世沈浮，登門二十秋。
雲天曾送上，風壑此來遊。
霄漢三台坐，江湖萬里舟。
摳衣已不及，慘愴逝川流。
司馬溫公挽詩五首·其四
作者：孔武仲
朝代：宋

高步朝廷上，羽儀鵷鷺行。
精誠貫金石，素節履冰霜。
爽氣今仍在，斯人没不亡。
嵩雲自閒暇，長映讀書堂。
司马温公挽诗五首
作者：孔武仲
朝代：宋

龙卧南阳久，天回北斗高。庙堂更政化，岩谷起英髦。正色朝端肃，华巅国务劳。西州忽移翣，风木动悲号。鼎鼐华元老，朝廷倚上台。除疴得针砭，作解有风雷。尚冀松椿寿，谁令柱石摧。英灵参列宿，馀惠在春台。赐告恩稠叠，闻丧上震惊。秋原无喜色，夜雨有悲声。世路嗟存没，公心达死生。蓬山预雠校，新见史书成。高步朝廷上，羽仪鹓鹭行。精诚贯金石，素节履冰霜。爽气今仍在，斯人没不亡。嵩云自閒暇，长映读书堂。拙与世沈浮，登门二十秋。云天曾送上，风壑此来游。霄汉三台坐，江湖万里舟。抠衣已不及，惨怆逝川流。
司马温公挽诗五首·其一
作者：孔武仲
朝代：宋
体裁：五言律诗

龙卧南阳久，天回北斗高。庙堂更政化，岩谷起英髦。正色朝端肃，华巅国务劳。西州忽移翣，风木动悲号。
司马温公挽诗五首·其三
作者：孔武仲
朝代：宋

赐告恩稠叠，闻丧上震惊。秋原无喜色，夜雨有悲声。世路嗟存没，公心达死生。蓬山预雠校，新见史书成。
司马温公挽诗五首·其三
作者：孔武仲
朝代：宋

赐告恩稠迭，闻丧上震惊。
秋原无喜色，夜雨有悲声。
世路嗟存没，公心达死生。
蓬山预雠校，新见史书成。
司马温公挽诗五首·其二
作者：孔武仲
朝代：宋

鼎鼐华元老，朝廷倚上台。
除疴得鍼砭，作解有风雷。
尚冀松椿寿，谁令柱石摧。
英灵参列宿，余惠在春台。
司马温公挽诗五首·其二
作者：孔武仲
朝代：宋

鼎鼐华元老，朝廷倚上台。除疴得针砭，作解有风雷。尚冀松椿寿，谁令柱石摧。英灵参列宿，馀惠在春台。
司马温公挽诗五首·其五
作者：孔武仲
朝代：宋
体裁：五言律诗

拙与世沈浮，登门二十秋。云天曾送上，风壑此来游。霄汉三台坐，江湖万里舟。抠衣已不及，惨怆逝川流。
司马温公挽诗五首·其四
作者：孔武仲
朝代：宋
体裁：五言律诗

高步朝廷上，羽仪鹓鹭行。精诚贯金石，素节履冰霜。爽气今仍在，斯人没不亡。嵩云自閒暇，长映读书堂。
同年兄袁思正江行相遇既别寓詩寄懐
作者：孔武仲
朝代：宋

楚水緑涵天，羣山靄而秀。
君行當何之，我謁慚已後。
輕舟翻然來，喜氣瀉襟袖。
問知道途遠，驚我形容瘦。
駸駸光景馳，暮夜逐清晝。
嵩衡猶可秃，鬚鬢豈長茂。
惟其寸心在，皎日經宇宙。
持蓀可相慰，不必傾醇酎。
君家多冠冕，煜煜五公胄。
聲華滿天都，名字在英彀。
登科况肩隨，兩紀詞塲舊。
誰云班荆樂，却歎掺袪驟。
荆民日安堵，漢政多寛宥。
飲酒祝無何，千篇遲歸奏。
同年兄袁思正江行相遇既别寓诗寄怀
作者：孔武仲
朝代：宋

楚水绿涵天，群山霭而秀。君行当何之，我谒惭已后。轻舟翻然来，喜气泻襟袖。问知道途远，惊我形容瘦。骎骎光景驰，暮夜逐清昼。嵩衡犹可秃，须鬓岂长茂。惟其寸心在，皎日经宇宙。持荪可相慰，不必倾醇酎。君家多冠冕，煜煜五公胄。声华满天都，名字在英彀。登科况肩随，两纪词场旧。谁云班荆乐，却叹掺袪骤。荆民日安堵，汉政多宽宥。饮酒祝无何，千篇迟归奏。
同年兄袁思正江行相遇既别寓诗寄懐
作者：孔武仲
朝代：宋

楚水緑涵天，羣山霭而秀。
君行当何之，我谒惭已后。
轻舟翻然来，喜气泻襟袖。
问知道途远，惊我形容瘦。
骎骎光景驰，暮夜逐清昼。
嵩衡犹可秃，鬚鬓岂长茂。
惟其寸心在，皎日经宇宙。
持荪可相慰，不必倾醇酎。
君家多冠冕，煜煜五公胄。
声华满天都，名字在英彀。
登科况肩随，两纪词塲旧。
谁云班荆乐，却叹掺袪骤。
荆民日安堵，汉政多寛宥。
饮酒祝无何，千篇迟归奏。
同賦京塵
作者：孔武仲
朝代：宋

白日臨黄道，紅塵滿玉京。
長風吹不盡，驟雨灑還清。
不放虚空快，應同世界生。
隨時勢用壯，度隙體能輕。
舞榭凝添恨，歌梁堕趁聲。
滄浪歸有計，行矣濯吾纓。
同賦李夢符酒斗
作者：孔武仲
朝代：宋

酒斗公家物，規摹取自然。
無時挹香酎，有象掛高天。
緑玉燒爲撇，黄金打作船。
何如學嘉量，深注瓦樽前。
同賦虎幀
作者：孔武仲
朝代：宋

何事斑然虎，來依静者堂。
英姿猶讋物，畫手必殊常。
快筆揮如雨，新縑洗似霜。
淺山迎暮黯，叢葦得秋黄。
炳煥霞紋縟，晶熒鏡目光。
前趨疑摶取，却顧尚摧藏。
仙子休騎去，將軍莫射傷。
相隨千里客，更欲卷還鄉。
同賦蚊
作者：孔武仲
朝代：宋

生長雖微細，翾飛逐盛陽。
吾身非鐡石，爾觜太銛剛。
戢戢朝藏壁，喧喧暮滿房。
燈前已環繞，簷角尚悠揚。
紗眼能緣過，冰膚亦噬傷。
用心均貨殖，損物亞螟蝗。
栖宿麽蟲巧，追擒蝙蝠忙。
秋風動天地，爾輩更凄凉。
同赋京尘
作者：孔武仲
朝代：宋
体裁：五言排律

白日临黄道，红尘满玉京。长风吹不尽，骤雨洒还清。不放虚空快，应同世界生。随时势用壮，度隙体能轻。舞榭凝添恨，歌梁堕趁声。沧浪归有计，行矣濯吾缨。
同赋李梦符酒斗
作者：孔武仲
朝代：宋

酒斗公家物，规摹取自然。
无时挹香酎，有象挂高天。
緑玉烧为撇，黄金打作船。
何如学嘉量，深注瓦樽前。
同赋李梦符酒斗
作者：孔武仲
朝代：宋

酒斗公家物，规摹取自然。无时挹香酎，有象挂高天。绿玉烧为撇，黄金打作船。何如学嘉量，深注瓦樽前。
同赋虎帧
作者：孔武仲
朝代：宋
体裁：五言排律

何事斑然虎，来依静者堂。英姿犹詟物，画手必殊常。快笔挥如雨，新缣洗似霜。浅山迎暮黯，丛苇得秋黄。炳焕霞纹缛，晶荧镜目光。前趋疑抟取，却顾尚摧藏。仙子休骑去，将军莫射伤。相随千里客，更欲卷还乡。
同赋蚊
作者：孔武仲
朝代：宋

生长虽微细，翾飞逐盛阳。
吾身非鐡石，尔觜太铦刚。
戢戢朝藏壁，喧喧暮满房。
灯前已环绕，檐角尚悠扬。
纱眼能缘过，冰肤亦噬伤。
用心均货殖，损物亚螟蝗。
栖宿么虫巧，追擒蝙蝠忙。
秋风动天地，尔辈更凄凉。
同赋蚊
作者：孔武仲
朝代：宋

生长虽微细，翾飞逐盛阳。吾身非铁石，尔觜太铦刚。戢戢朝藏壁，喧喧暮满房。灯前已环绕，檐角尚悠扬。纱眼能缘过，冰肤亦噬伤。用心均货殖，损物亚螟蝗。栖宿么虫巧，追擒蝙蝠忙。秋风动天地，尔辈更凄凉。
吕推卿出孔雀画图
作者：孔武仲
朝代：宋

昼卧蓬山禁漏长，起观名画得心降。
曾闻饮啄依南海，颇怪飞鸣到北窗。
峭格正宜风作驭，修翎堪与凤为双。
知公物外寻幽好，不恋荣华拥节幢。
吕推卿出孔雀画图
作者：孔武仲
朝代：宋

昼卧蓬山禁漏长，起观名画得心降。曾闻饮啄依南海，颇怪飞鸣到北窗。峭格正宜风作驭，脩翎堪与凤为双。知公物外寻幽好，不恋荣华拥节幢。
吕推卿出孔雀畫圖
作者：孔武仲
朝代：宋

晝卧蓬山禁漏長，起觀名畫得心降。
曾聞飲啄依南海，頗怪飛鳴到北窗。
峭格正宜風作馭，脩翎堪與鳳爲雙。
知公物外尋幽好，不戀榮華擁節幢。
君表自西林还城中以诗二首为别
作者：孔武仲
朝代：宋

天上优游侍从臣，还乡昼锦坐生春。不矜富贵知馀事，同访溪山有故人。方外笑谈无畛域，雨馀泉石长精神。西林路口嗟轻别，善护青云万里身。巉巉庐阜秀侵天，有意登临己十年。美味君才尝一脔，明珠我欲探重渊。他时白首须归隐，此去青云更著鞭。扶杖为公寻好处，往来同径得参禅。
君表自西林还城中以诗二首为别·其一
作者：孔武仲
朝代：宋

天上优游侍从臣，还乡昼锦坐生春。
不矜富贵知余事，同访溪山有故人。
方外笑谈无畛域，雨余泉石长精神。
西林路口嗟轻别，善护青云万里身。
君表自西林还城中以诗二首为别·其一
作者：孔武仲
朝代：宋

天上优游侍从臣，还乡昼锦坐生春。不矜富贵知馀事，同访溪山有故人。方外笑谈无畛域，雨馀泉石长精神。西林路口嗟轻别，善护青云万里身。
君表自西林还城中以诗二首为别·其二
作者：孔武仲
朝代：宋

巉巉庐阜秀侵天，有意登临己十年。美味君才尝一脔，明珠我欲探重渊。他时白首须归隐，此去青云更著鞭。扶杖为公寻好处，往来同径得参禅。
君表自西林还城中以诗二首为别·其二
作者：孔武仲
朝代：宋

巉巉庐阜秀侵天，有意登临己十年。
美味君纔尝一脔，明珠我欲探重渊。
他时白首须归隐，此去青云更着鞭。
扶杖为公寻好处，往来同径得参禅。
君表自西林還城中以詩二首爲别·其一
作者：孔武仲
朝代：宋

天上優游侍從臣，還鄉晝錦坐生春。
不矜富貴知餘事，同訪溪山有故人。
方外笑談無畛域，雨餘泉石長精神。
西林路口嗟輕别，善護青雲萬里身。
君表自西林還城中以詩二首爲别·其二
作者：孔武仲
朝代：宋

巉巉廬阜秀侵天，有意登臨己十年。
美味君纔嘗一臠，明珠我欲探重淵。
他時白首須歸隐，此去青雲更著鞭。
扶杖爲公尋好處，往來同逕得參禪。
听蝉
作者：孔武仲
朝代：宋

畏日流金不断声，松风涧水助泠泠。
我来萧散无余事，得倚篮舆细细听。
听蝉
作者：孔武仲
朝代：宋

畏日流金不断声，松风涧水助泠泠。我来萧散无馀事，得倚篮舆细细听。
吴章岭作
作者：孔武仲
朝代：宋
体裁：七言绝句

庐山北转是吴章，岩草纷纷静有香。洞口流泉似相送，人间天上莫相忘。
吴章嶺作
作者：孔武仲
朝代：宋

廬山北轉是吴章，岩草紛紛静有香。
洞口流泉似相送，人間天上莫相忘。
呈竹元珍
作者：孔武仲
朝代：宋

一室萧然傍禁城，尘埃不到旅怀清。水流红片知花落，雨浥苍苔见笋生。感物己怜春寂寞，辞家忆是岁峥嵘。知君亦有淹留叹，归梦西随杜宇声。
呈竹元珍
作者：孔武仲
朝代：宋

一室萧然傍禁城，尘埃不到旅懐清。
水流红片知花落，雨浥苍苔见笋生。
感物己怜春寂寞，辞家忆是岁峥嵘。
知君亦有淹留叹，归梦西随杜宇声。
呈竹元珍
作者：孔武仲
朝代：宋

一室蕭然傍禁城，塵埃不到旅懐清。
水流紅片知花落，雨浥蒼苔見笋生。
感物己憐春寂寞，辭家憶是歲峥嶸。
知君亦有淹留歎，歸夢西隨杜宇聲。
和介之登楼见寄
作者：孔武仲
朝代：宋

俯瞰江城十万家，旧居却叹久荒遐。
秋空云片归飞鹤，古木藤阴屈结虵。
卧爱滩声长在耳，望穷山色接无涯。
凭君命句天然景，流落人间与众夸。
和介之登楼见寄
作者：孔武仲
朝代：宋

俯瞰江城十万家，旧居却叹久荒遐。秋空云片归飞鹤，古木藤阴屈结蛇。卧爱滩声长在耳，望穷山色接无涯。凭君命句天然景，流落人间与众誇。
和介之登樓見寄
作者：孔武仲
朝代：宋

俯瞰江城十萬家，舊居却歎久荒遐。
秋空雲片歸飛鶴，古木藤陰屈結虵。
卧愛灘聲長在耳，望窮山色接無涯。
憑君命句天然景，流落人間與衆誇。
和四弟夏雨
作者：孔武仲
朝代：宋

蚕月雨冥冥，愁云满太清。
庭阶犹积润，沟港更繁声。
嫩緑应浮野，余凉稍及城。
隋河今不浅，放艇欲南征。
和四弟夏雨
作者：孔武仲
朝代：宋

蚕月雨冥冥，愁云满太清。庭阶犹积润，沟港更繁声。嫩绿应浮野，馀凉稍及城。隋河今不浅，放艇欲南征。
和四弟夏雨
作者：孔武仲
朝代：宋

蠶月雨冥冥，愁雲滿太清。
庭階猶積潤，溝港更繁聲。
嫩緑應浮野，餘涼稍及城。
隋河今不淺，放艇欲南征。
和李时发春日见寄
作者：孔武仲
朝代：宋

闻道重湖路未通，悠然身在碧湘中。崎岖水国犹千里，牢落春花已半空。江浪溅寒侵小睡，岳云筛雨响疏篷。君诗亦说清幽趣，便觉年来气味同。
和李时发春日见寄
作者：孔武仲
朝代：宋

闻道重湖路未通，悠然身在碧湘中。
﨑岖水国犹千里，牢落春花已半空。
江浪溅寒侵小睡，岳云筛雨响疏篷。
君诗亦说清幽趣，便觉年来气味同。
和李時發春日見寄
作者：孔武仲
朝代：宋

聞道重湖路未通，悠然身在碧湘中。
﨑嶇水國猶千里，牢落春花已半空。
江浪濺寒侵小睡，岳雲篩雨響疏篷。
君詩亦說清幽趣，便覺年來氣味同。
和竹元珍僧舍牡丹次韵
作者：孔武仲
朝代：宋

知到东邻赏牡丹，高僧防客颇艰难。鲜妍自是天花种，僻静应无俗眼看。叶似蟠桃相隐覆，蕊随飞蝶渐凋残。新诗清苦如郊岛，肯羡侯家一醉欢。